Hoopfellas: Euroleague play offs, Game 1: Αύριο ξημερώνει καινούργια μέρα..\nEuroleague play offs, Game 1: Αύριο ξημερώνει καινούργια μέρα..\nΔεν έχουμε και πολλά να πούμε.. Σκέφτηκα αρχικά να παραθέσω το λίνκ από τις προβλέψεις μας χθές το μεσημέρι στο eurobasket.com ( http://www.eurobasket.com/Euroleague/basketball.asp?NewsID=264579 ) . Δε πέσαμε σε κάτι έξω.. Μάλλον θα το γυρίσω στο στοίχημα. Book-fellas από αύριο..\n-Ο Ομπράντοβιτς είναι σαν το κοράνι.. Στοχεύει έναν πιστό στρατιώτη του (από αυτούς που έχει στον πάγκο, ένα χαρτί αξίας , ο οποίος δεν έχει βρεί τον ρόλο του στην ομάδα), του αλλάζει τα φώτα με καψόνια και ότι άλλο θές μέσα στη σεζόν, μπολιάζοντάς τον με τη φιλοσοφία του και εν τέλει την ώρα της κρίσης τον καλεί (σαν κρυφό όπλο) να κάνει το χρέος του απέναντι στην ομάδα. Πέρσι ήταν ο Καλάθης, παλιότερα ο Λάζαρος, φέτος ο Μάριτς, ο οποίος αποτελεί βασικό στοιχείο στην τακτική του και στα 2 κομμάτια του παιχνιδιού.\n-Γράψαμε χθές –ενάντια σε όλους- ότι ο Παναθηναϊκός πρέπει να τρέξει απέναντι στη Μακάμπι, γιατί πολύ απλά η φετινή ομάδα του Μπλάτ δε θα μπορέσει να ακολουθήσει. Αυτό ακριβώς έκανε. Στο πρώτο ημίχρονο η transition defense των Ισραηλινών ήταν για χαστούκια. Όπως ακριβώς το έγραψα. Εκνευριστικά –για το επίπεδο των αγώνων- ανύπαρκτη, με τα γκαρντ των πρασίνων (Καλάθης-Λόγκαν) να γαζώνουν.\n-Είπαμε ότι ο Παναθηναϊκός πρέπει να πιέσει. Αυτό ακριβώς έκανε. Εχω βαρεθεί να γράφω για τη τρύπα της Μακάμπι στο «1». ΟΜΑΔΑ ΧΩΡΙΣ ΠΟΙΝΤ ΓΚΑΡΝΤ. Σε τέτοιο επίπεδο δε πάς πουθενά. Τεράστια δυσκολία να βάλουν τη μπάλα στο παρκέ. Καμία τύχη να αναπτύξουν σωστά την επίθεσή τους. Ακόμα και σε καταστάσεις τρανζίσιον έβγαινε άναρχα τελείως. Έχει παίκτες που μπορούν να κάνουν σπουδαία πράγματα στην επίθεση, αλλά δεν έχει τον παίκτη που θα τους βάλει να παίξουν σε ευνοϊκές γι’αυτούς καταστάσεις. Μέσα από την άμυνα οι πράσινοι βρήκαν ρυθμό, έτρεξαν και τελείωσαν το μάτς. Είναι απλό. Οταν δεν έχεις γκαρντ, δε μπορείς ελέγξεις τον ρυθμό. Τα γκαρντ λοιπόν του Ομπράντοβιτς κυριάρχησαν στο παρκέ.\n-Σοφά στο ξεκίνημα οι πρωταθλητές Ευρώπης χτύπησαν στην καρδιά της ρακέτας των Ισραηλινών, με τις εκπληκτικές κάθετες πάσες του Διαμαντίδη. Ακριβώς στη καρδιά περνώντας τη μπάλα στον Μάριτς και έπειτα στον Μπατίστ , ο οποίος στη συνέχεια (όπως πέρυσι) αποτέλεσε την κυρίως λύση στη ζώνη του Μπλάτ. Μάλιστα στην 3-2 της Μακάμπι, οι πράσινοι χτύπησαν με τρίποντο από τη γωνία, πίσω από τη πρώτη γραμμή άμυνας.\n-Ο Μπλάτ προσπάθησε να περάσει αρχικά τη μπάλα στον Σχορτσιανίτη αλλά όσο και έχει βελτιωθεί στο κομμάτι της πάσας μετά από ντάμπλ τιμ ο Ελληνας σέντερ, είναι ακόμα σε πολύ πρώιμο στάδιο για να μπορεί να ανταποκριθεί απέναντι σε τέτοια άμυνα. Ο Λάνγκφορντ επωμίστηκε το κύριο κομμάτι της δημιουργίας αλλά η επίθεση των Ισραηλινών χωρίς πόιντ γκαρντ ήταν απελπιστικά προβλέψιμη.\n-Τα πλέη οφς είναι πάνω απ’όλα ένα πολύ δυνατό συναισθηματικά παιχνίδι. Πρέπει να μη πειραχτεί το μυαλό σου από πρόσκαιρη χαρά η λύπη. Είναι τόσο κοντινοί οι αγώνες και η εναλλαγη συναισθημάτων, που πρέπει να μπορείς πραγματικά να τα διαχειριστείς. Σωστά λοιπόν ο Παναθηναϊκός «έσβησε» τις μηχανές στο τέλος. Το περσινό παράδειγμα του Ολυμπιακού θα διδάσκεται σε σεμινάρια προπονητικής και ψυχολογίας για χρόνια. Αύριο ξημερώνει καινούργια μέρα.. Και η Μακάμπι τη Πέμπτη θα τα δώσει όλα..\nΑν διαβάσατε ήδη το λινκ από το κείμενο στο eurobasket θα μπήκατε στο κλίμα. Περίμενα ότι η Ούνιξ θα κοντράρει γερά στη Βαρκελώνη τουλάχιστον για ένα παιχνίδι.\n-Ο Πασούτιν ξεκίνησε περνώντας μπάλες στον Τζαβάη ο οποίος ανταποκρίθηκε πολύ καλά, αν και για μια άμυνα σαν αυτη της Μπαρτσελόνα δεν είναι είναι σημαντικό πρόνλημα. Γράψαμε ότι οι Καταλανοί θα προσπαθήσουν να ανοίξουν το γήπεδο. Οταν το έκαναν, η Ούνιξ απλά δε μπορούσε να ακολουθήσει. Η διαφορά έγινε όταν οι Ρώσοι έπαιξαν με τον Γκρίρ στον άσσο. Ο Αμερικανός έδωσε σκορ, αλλά συνηθισμένος να πηγαίνει από την κορυφή βαθιά στο κέντρο της άμυνας για να βρεί το σούτ του γινόταν εύκολος στόχος. Και όταν χάνεις τη μπάλα ή αστοχει ο κεντρικός σου παίκτης σε εκείνο το σημείο απλά τρώς lay up πρίν προλάβεις να ανοιγοκλείσεις τα μάτια. Πληροφοριακά, ο Γκριρ δεν έπαιξε καθόλου στο β’ ημίχρονο..\n-Εκπληκτική δουλειά από τον Ναβάρο στην άμυνα πάνω στον Ντόμερκαντ. Γενικά έχει βελτιώθεί σε αυτό το κομμάτι από τότε που γύρισε από το Αμέρικα (ο Μπούλοκ κάτι θυμάται..) αλλά θα πρέπει να εκθιάσουμε και τη προσέγγιση του Πασκουάλ εδώ, καθώς τον τοποθέτησε έξυπνα πάνω σε έναν εκπληκτικό σκόρερ όπως ο Ντόμερκαντ που όμως –παρότι είναι πολύ δυνατός, δεν έχει παιχνίδι στο πόστ ώστε να χτυπήσει τον Λα Μπόμπα στο αδύνατο σημείο του. Παρεπιμπτόντως (το ξαναλέω) ο Ναβάρο θέλει κούρεμα.. Μπορεί να λανσάρει στυλάκι καλλιτέχνη της Αναγέννησης αλλά το μαλλί έχει αρχίσει να πλεημομπιλίζει..\n-Σημαντική η απουσία του Ουίλκινσον. Πολύ θα έλεγα, ειδικά στην άμυνα πάνω στον Λόρμπεκ ο οποίος έδειξε τη κλάση του στο τέλος. Η άμυνα της Ούνιξ ήταν πολύ βελτιωμένη στην επανάληψη πάντως αλλά δε βρήκε αντίδοτο στον εκπληκτικό Πιτ Μάικλ που καθάρισε ομά,στεγνα το παιχνίδι όταν έσφιξαν τα γάλατα.. Ο Πασούτιν θα χρειαστεί πολύ καλύτερο παιχνίδι από τον Λίντεη στη συνέχεια γιατί οι Καταλανοί υπερέχουν πολύ στα γκαρντ. Με τη δεύτερη πεντάδα του ο Πασκουάλ ανεβάζει πολύ τη πίεση της άμυνάς του. Η ενέργεια και η πίεση του Σάδα σε συνδιασμό με το δημιουργικό ένστικτό στο τρανζίσιον του Χουέρτας από το «1» έκριναν το ματς. Αύριο θα δούμε εαν αυτό ήταν το καλό παιχνίδι της Ούνιξ. Συνήθως η ευκαίρία για το μπάμ είναι στο 1ο ματς.. Ίδωμεν..\nΑναρτήθηκε από Jim Conway στις 1:50 π.μ.\npalok 21 Μαρτίου 2012 - 10:52 π.μ.\nοι σχηματισμοί 1-2-2 του παναθηναικού στην επίθεση μετά από τα rotations θυμίζουν παρέλαση στρατιωτών της βόρειας κορέας. Eιδικά από τα corners με τον παίκτη στο 3 ή το 4 πάθανε πανωλεθρία οι Ισραηλινοί στο πρώτο μέρος (καλά για τη ζώνη 3-2 δε το συζητάω, εκεί είναι η αδυναμία της, εκεί τη χτύπησε ο zeljko)! Δεν θα ήθελα να ήμουνα χτες στη θέση του blutt...\nJim Conway 21 Μαρτίου 2012 - 2:29 μ.μ.\nΕλα palok, τι κάνεις φίλε? Sorry για την αργοπορία στην ανάρτηση του σχολίου, είχα πάει να περάσω το αμάξι ΚΤΕΟ. Ο Μπλάτ πρέπει να βρεί κάτι διαφορετικό, να ψαχτεί πολύ για το επόμενο ματς. Τον εκτιμώ απίστευτα σαν προπονητή και σαν προσωπικότητα, μελετώ πολύ στενά τη δουλειά του αλλά χωρίς πόιντ γκαρντ δε μαζεύεται αυτή η ομάδα. Εκτός του Μάλετ είχε επιλογές να ξέρεις..\nΑνώνυμος 21 Μαρτίου 2012 - 2:57 μ.μ.\napolaustikos eisai..ta therma mou sygxaritiria.fainal4 me 2 ellhnikes omades!\nJim Conway 21 Μαρτίου 2012 - 8:42 μ.μ.\nΣ'ευχαριστώ φίλε μου.. Άντε με το καλό..\npalok 21 Μαρτίου 2012 - 3:05 μ.μ.\nνομίζω ΚΤΕΟ πρέπει να περάσει και η ομάδα της Maccabi για αύριο. Και όχι λόγω παλαιότητας... ;)\nPS: δεν πολυκατάλαβα την μετεγγραφή Mallet (για badalona και charleroi είναι σούπερ, αλλά παραπάνω???). Δεν θυμάμαι τι άλλες δυνατότητες είχε (είχε ακουστεί και ο james σίγουρα) αλλά γενικά φαίνεται οτι δεν στηρίζει την επιλογή του (ούτε την επιλογή Παπαλουκά). Σε κάποιες στιγμές που έβαλε χτες τον Langford στον άσσο μου φάνηκε σαν να μην ήταν στο γήπεδο ο blutt. δεν ξέρω, προφανώς και εγώ τον έχω σε μεγάλη εκτίμηση, αλλά έχει πολύ δυνατό σταυρόλεξο να λύσει. Και έχει απέναντί του τον άχαστο...\nJim Conway 21 Μαρτίου 2012 - 3:12 μ.μ.\nΟ Μάλετ ήταν η εύκολη λύση. Πήρε ακριβώς τα λεφτά που εισέπραξε η Μακάμπι από την υπόθεση Πάργκο (γύρω στα 2.5 κατοστάρικα..)Τι να πώ.. Μιλάμε για έναν παίκτη που ήδη έχει συμφωνήσει να γυρίσει στη Σαρλερουά του χρόνου..\nΑνώνυμος 21 Μαρτίου 2012 - 8:29 μ.μ.\ndimitri thewreis oti o olympiakos mporei na kerdisei sth toscani?\nJim Conway 21 Μαρτίου 2012 - 8:45 μ.μ.\nΦυσικά και μπορεί. Βέβαι το παλαέστρα είναι μια από τις πιό έδρες στην Ευρώπη. Καμία ομάδα -όταν λέμε καμία εννοούμε καμία-δεν μπαίνει εκεί ως φαβορί. Σίγουρα όμως μπορεί. Σε αυτό το επίπεδο όλα γίνονται..


Για να γίνεις blogger κατ' αρχάς πρέπει να ξεκινήσεις από το “Γιατί” σου!\nΤο πρώτο πράγμα που πρέπει να ξεκαθαρίσεις όταν πρόκειται να κάνεις blogging για την επιχείρησή σου, ως coach, είναι το "γιατί" σου.\nΤι ελπίζεις να πετύχεις γινόμενη blogger; Φυσικά μπορείς απλώς να έχεις ένα blog για απόλαυση, αλλά αν θέλεις να το κάνεις για να αναπτύξεις την επιχείρησή σου, υπάρχει πολύ περισσότερη δουλειά απλώς από τη σύνταξη μιας ανάρτησης και τη δημοσίευση. Γιατί λοιπόν να θέλεις να ξεκινήσεις ένα blog;\nΤο blogging εξακολουθεί να είναι ένας λαμπρός τρόπος να συνδεθείς με πιθανούς πελάτες. Μπορείς να μοιραστείς χρήσιμες πληροφορίες, να δείξεις πώς μπορείς να βοηθήσεις και να υποστηρίξεις για να σε γνωρίσει το κοινό σου και να σε εμπιστευτεί - αυτό είναι σημαντικό επειδή οι άνθρωποι αγοράζουν από άτομα που γνωρίζουν και εμπιστεύονται. Το blogging μπορεί επίσης να σε βοηθήσει να δημιουργήσεις τη λίστα email σου, να αποκτήσεις περισσότερη επισκεψιμότητα στο site σου, να σε τοποθετήσει ως ειδικό, να δημιουργήσεις μια κοινότητα και πολλά άλλα.\nΓια να γίνεις blogger και να χρησιμοποιήσεις το blogging για να αναπτύξεις αποτελεσματικά την επιχείρησή σου, χρειάζεσαι μια στρατηγική:\nΠρώτα απ' όλα πρέπει να εξετάσεις τι είδους περιεχόμενο θα προσελκύσει το κοινό σου\nΈπειτα να δεις πώς θα το μοιραστείς\nΌταν πρόκειται να αποφασίσεις ποιο περιεχόμενο θα δημιουργήσεις, σκέψου την επιχείρησή σου και το βασικό σου μήνυμα. Ποιο πρόβλημα ή ποια προβλήματα επιλύεις για τους ανθρώπους; Για ποιο λόγο θέλεις να είσαι γνωστή; Στη συνέχεια, μπορείς να χρησιμοποιήσεις ένα εργαλείο όπως η αναζήτηση λέξεων-κλειδιών της Google ή το Pinterest (απλώς πληκτρολόγησε διαφορετικά πράγματα στο πλαίσιο αναζήτησης και θα εμφανιστούν νέοι όροι αναζήτησης) για να λάβεις ιδέες για τίτλους αναρτήσεων για τα blog post σου και να δημιουργήσεις το περιεχόμενό σου.\nΜην ξεχνάς ότι μερικές φορές οι πιο ευάλωτες και προσωπικές αναρτήσεις είναι αυτές με τις οποίες πραγματικά συνδέονται οι άνθρωποι. Μην φοβάσαι να τις μοιραστείς με το κοινό σου, αλλά στρατηγικά σχεδιασμένα.\nΜερικά πράγματα όσον αφορά τη σύνταξη αναρτήσεων για το blog σου:\nΝα χρησιμοποιείς επικεφαλίδες και bullets για να χωρίζεις και να οργανώνεις πληροφορίες\nΠάντα να προσπαθείς να χρησιμοποιείς εικόνες καλής ποιότητας που είναι κατάλληλες για το Pinterest - δηλ. Συμπεριέλαβε τουλάχιστον μία εικόνα που μπορεί να γίνει pin ως εικόνα με τον τίτλο της ανάρτησης.\nΤελείωσε την ανάρτησή σου με κάποιο είδος «παρότρυνσης για δράση» - δηλαδή ποια ενέργεια θα ήθελες να κάνουν οι χρήστες μετά την ανάγνωση της ανάρτησής σου; Να αφήσουν κάποιο σχόλιο; Να εγγραφούν στη λίστα σου;\nΜην φοβάσαι να συμπεριλάβεις σχετικούς συνδέσμους με αναρτήσεις άλλων ατόμων και το δικό σου στο κύριο περιεχόμενο. Αυτό μπορεί να βοηθήσει με τη βελτιστοποίηση μηχανών αναζήτησης (για ό, τι αξίζει - περισσότερο από ένα δευτερόλεπτο).\nΣΥΜΠΕΡΙΕΛΑΒΕ ΤΗΝ ΑΝΑΒΑΘΜΙΣΗ ΠΕΡΙΕΧΟΜΕΝΟΥ (προαιρετικό αλλά καταπληκτικό!) Αυτό είναι το Νούμερο 1 πράγμα, που πρέπει να συμπεριλάβεις στην ανάρτησή σου. Είναι βασικά μια πρόσκληση για οποιονδήποτε αναγνώστη να πάρει ακόμη πιο χρήσιμο εκπληκτικό περιεχόμενο από εσένα σε αντάλλαγμα τη διεύθυνση ηλεκτρονικής αλληλογραφίας του και να μπει στη λίστα σου. Αυτός μπορεί να είναι ένας εξαιρετικά αποτελεσματικός τρόπος για να δημιουργήσεις τη λίστα σου όταν το συνδυάσεις με μία από τις παρακάτω στρατηγικές.\nΤώρα έχεις γράψει μία θαυμάσια γραπτή δημοσίευσή με τις σωστές εικόνες και έναν υπέροχο τίτλο με βάση τις αναζητήσεις λέξεων-κλειδιών που έχεις ανακαλύψει - αλλά τώρα τι γίνεται;\nΜοιράσου αυτήν τη “στρατηγική”\nΣε αυτό το σημείο εάν δεν κάνεις τίποτα δεν θα συμβούν πολλά. Λοιπόν, τι πρέπει να κάνεις:\nSEO για blogger\nΌταν θα έχεις αυτήν την επιτυχία μέσω της κατάταξης της ανάρτησής σου στην Google, τότε όλα θα πάρουν τον δρόμο τους (αυτό που πρέπει να προσέξεις είναι πώς πρέπει να είναι κατάλληλο διαμορφωμένο το site σου ώστε να κερδίζει τον αναγνώστη)- κατά την εμπειρία μου, το SEO (βελτιστοποίηση μηχανών αναζήτησης) είναι μια πολύ μακρά πρακτική αλλά πραγματικά χρήσιμη. Θα συνιστούσα να εγκαταστήσεις το πρόσθετο Yoast εάν χρησιμοποιείς το WordPress, καθώς αυτό είναι αρκετά εύκολο στη χρήση για κάθε ανάρτηση και θα σε βοηθήσει με την Google γενικά.\nΩστόσο, το πιο αποτελεσματικό μέρος για να μοιραστείς τις αναρτήσεις σου για τη δημιουργία επιτυχημένης επισκεψιμότητας είναι το Pinterest . Προσωπικά έχω δει θαύματα να συμβαίνουν με το συγκεκριμένο κανάλι, να αυξάνονται λίστες με email με τους κατάλληλους πελάτες (αυτόματα) και να αυξάνονται κατά πολύ τα έσοδα μέσω αυτής της λίστας, να αυξάνεται η επισκεψιμότητα κ.α.\nΈχω δημιουργήσει ένα εκπαιδευτικό πρόγραμμα για το Pinterest ώστε να βοηθήσω και άλλους να χρησιμοποιήσουν αυτό το υπέροχο εργαλείο-μηχανή αναζήτησης!\nΜέσα Κοινωνικής Δικτύωσης για να επιτύχεις ως blogger\nΜοιράσου τις δημοσιεύσεις σου στα μέσα κοινωνικής δικτύωσης. Αυτό είναι το κάπως δύσκολο της υπόθεσης - με το Facebook δεν θα έχεις ικανοποιητική οργανική προσέγγιση μέσω της σελίδας σου εάν δεν έχεις επίσης μία καλή στρατηγική ώστε να έχεις σύμμαχο σου τον αλγόριθμο. Στο Instagram μπορείς να συμπεριλάβεις έναν σύνδεσμο μόνο στο bio σου (έως τους 10.000 ακόλουθους) - επειδή δεν θέλουν να διώχνουν τους ανθρώπους από την πλατφόρμα τους. Το Twitter είναι ενδιαφέρον, ανάλογα όμως με τη θέση σου φυσικά, καθώς μπορείς να συμπεριλάβεις συνδέσμους αλλά πρέπει να είσαι σίγουρη πως βρίσκεται εκεί ο ιδανικός σου πελάτης για να μη χάνεις άδικα τον πολύτιμο χρόνο σου.\nΗ λίστα email σου\nΜοιράσου τα άρθρα σου στη λίστα email σου - αν έχεις ήδη λίστα, φρόντισε να τα μοιραστείς και μαζί τους καθώς με αυτό τον τρόπο θα βοηθήσεις το Returning Visitor στα Analytics σου!\nΈτσι, για να συνοψίσω αυτή την ανάρτησή μου:\nΞεκαθάρισε «γιατί» να κάνεις blogging\nΞεκαθάρισε το μήνυμά σου και τα προβλήματα που επιλύεις και δημιούργησε το περιεχόμενό σου γύρω από αυτό\nΚάνε αναζήτηση λέξεων-κλειδιών για να πάρεις ιδέες για τίτλους δημοσιεύσεων blog posts\nΓράψε εκπληκτικές χρήσιμες σχετικές αναρτήσεις με εικόνες, συνδέσμους, παρότρυνση για δράση και αναβάθμιση περιεχομένου\nΜην φοβάσαι να γίνεσαι πιο προσωπική μερικές φορές\nΔημιούργησε μια στρατηγική για να μεταφέρεις επισκεψιμότητα - Pinterest, Social Media, κοινοποίηση στη λίστα σου, ενίσχυση της ψηφιακής σου εικόνας μέσω Facebook κ.λπ.\nΕλπίζω να ήταν χρήσιμο για σένα αυτό το άρθρο! Αν ενδιαφέρεσαι να ξεκινήσεις με το blogging και γενικά να δημιουργήσεις το μάρκετινγκ της επιχείρησής σου, μην διστάσεις να έρθεις σε επικοινωνία μαζί μου εδώ.


Σχέδιο και Ζωγραφική: Μαΐου 2010\nΟΜΑΔΙΚΗ ΕΙΚΑΣΤΙΚΗ ΕΚΘΕΣΗ ΣΤΗΝ ΦΛΩΡΙΝΑ\nΟ Φ.Σ.Φ. "Ο Αριστοτέλης" σας υποδέχεται στις σελίδες παρουσίασης της 1ης Ομαδικής Έκθεσης των φοιτητών και φοιτητριών του Τμήματος Εικαστικών και Εφαρμοσμένων Τεχνών Φλώρινας. Μπορείτε να περιηγηθείτε επιλέγοντας ένα από τα ονόματα των συμμετεχόντων/ουσών. Να διαβάσετε σύντομα βιογραφικά τους σημειώματα και statments, να δείτε αντιπροσωπευτικές εικαστικές τους δημιουργίες.\n41 φοιτήτριες και φοιτητές του Τμήματος Εικαστικών και Εφαρμοσμένων Τεχνών της Φλώρινας εκθέτουν τα έργα τους.\nΑΝΥΦΑΝΤΗΣ Μάριος - Νικόλαος\nΤο Τμήμα Εικαστικών - Πινακοθήκη Φλωρινιωτών Ζωγράφων του ΦΣΦΑ\nδιαβάστε τι έγραψε η εφημερίδα "Μακεδονία"\nδιαβάστε τι έγραψε η εφημερίδα "Αγγελιοφόρος"\n.H έκθεση στο δίκτυο της ΕΡΑ\nΟ καλλιτέχνης καταθέτει την οπτική του μέσα από μια σύνθετη διεργασία πραγμάτωσης του έργου τέχνης. Συχνά θέτει ερωτήματα που αφορούν σε προσωπικούς προβληματισμούς όπως αυτοί καθορίζονται από εσωτερικά ή εξωτερικά ερεθίσματα. Ερωτήματα των οποίων την απάντηση διαπραγματεύεται και προτείνει στο θεατή.\nΤο έργο τέχνης και ο καλλιτέχνης βρίσκονται δεμένα με ένα ομφάλιο λώρο σε όλη την διάρκεια της δημιουργικής διαδικασίας. Η αποκοπή αυτού του ομφάλιου λώρου και της εσωτερικής σχέσης του έργου με τον δημιουργό του γίνεται με την έκθεση του έργου τέχνης. Το έργο τέχνης όταν δημοσιοποιείται αποκτά την αυτονομία του και ακολουθεί την δική του πορεία παρά το γεγονός ότι έχει την αφετηρία του στο ίδιο τον δημιουργό του. Ο τρόπος δημοσιοποίησης του έργου τέχνης αποτελεί μία μορφή τέχνης από μόνος του.\nΟ τρόπος παρουσίασης, ο φωτισμός, η αναλογία και ο διάλογος που αυτό αναπτύσσει με τα υπόλοιπα έργα αλλά και τον χώρο στο οποίο εμπεριέχεται δημιουργούν τις συνθήκες που μπορούν να αποδώσουν το πνεύμα του καλλιτέχνη αλλά και να καθοδηγήσουν σε αναγνώσεις.\nΗ εκπαιδευτική αξία της προσπάθειας αυτής που γίνεται στα πλαίσια ενός μαθήματος βρίσκεται στην κατανόηση των παραμέτρων που προκύπτουν στην διαδικασία της δημοσιοποίησης του έργου τέχνης και στην συνέχεια στον συνυπολογισμό της εμπειρίας αυτής όταν ο δημιουργός «κατασκευάζει» ένα νέο έργο\nΔρ. Αναστασία Βαλαβανίδου\nΑρχιτέκτων - Μουσειολόγος\nΠερισσότερες πληροφορίες στο www.fsfa.gr\nΑναρτήθηκε από Εύη Παντελέων, ζωγράφος / Evi Panteleon, artist στις 6:13 π.μ. Δεν υπάρχουν σχόλια:


Η παράλειψη γευμάτων οδηγεί τα παιδιά στην παχυσαρκία! – dietup.gr\nΗ παράλειψη γευμάτων οδηγεί τα παιδιά στην παχυσαρκία!\nΣύμφωνα με πρόσφατο δημοσίευμα στο περιοδικό European Journal of Clinical Nutrition, σε μία μελέτη που έγινε σε 512 αγόρια και κορίτσια από την Φιλανδία ηλικίας 6-8 ετών, διαπιστώθηκε πώς τα παιδιά που παραλείπουν κάποιο από τα κύρια γεύματα της ημέρας είναι πιο πιθανό να έχουν επιπλέον σωματικό λίπος και να αντιμετωπίσουν αυξημένο κίνδυνο για καρδιαγγειακά νοσήματα στο μέλλον.\nΠιο συγκεκριμένα, λιγότερα από τα μισά παιδιά που συμμετείχαν στη μελέτη έτρωγαν 3 κύρια γεύματα -πρωινό, μεσημεριανό και βραδινό- κάθε ημέρα. Μάλιστα, το γεύμα που απέφευγαν περισσότερο (τα μικρά παιδιά) ήταν το βραδινό, ενώ τα μεγαλύτερα το πρωινό. Τα γεύματα όμως αυτά, όπως έχει φανεί από πολλές μελέτες, παίζουν πολύ σημαντικό ρόλο στην υγιή και ισορροπημένη ανάπτυξη ενός παιδιού καθώς επίσης και στη διαμόρφωση μίας καλής κατάστασης της υγείας. Αυτό συμβαίνει γιατί, στα γεύματα αυτά καταναλώνονται τρόφιμα ή ομάδες τροφίμων που εφοδιάζουν τον οργανισμό του παιδιού με πολύτιμα θρεπτικά συστατικά και ενέργεια (όπως είναι τα λαχανικά, τα φρούτα, τα γαλακτοκομικά, τα δημητριακά πρωινού ή άλλα υδατανθρακούχα τρόφιμα ολικής άλεσης). Γι’ αυτό και είναι πολύ σημαντικό τα γεύματα αυτά να μην παραλείπονται!\nΠοιος ο ρόλος των σνακ;\nΟι ερευνητές στην εν λόγω μελέτη, διαπίστωσαν ακόμα ότι, πάνω από το 42% της συνιστώμενης πρόσληψης θερμίδων προέρχονταν από τα σνακ. Αυτό δεν είναι απαραίτητα κακό. Το κακό ήταν ότι τα περισσότερα σνακ που επέλεγαν τα παιδιά ήταν φτωχά σε θρεπτικά συστατικά όπως οι φυτικές ίνες. Κατά μέσο όρο λοιπόν, τα παιδιά κατανάλωναν περισσότερα ‘κακά’ λιπαρά και αλάτι και λιγότερη βιταμίνη D, σίδηρο και φυτικές ίνες σε σχέση με τις ημερήσιες συνιστώμενες δόσεις.\nΑυτό που είναι άξιο να σημειωθεί είναι ότι το μεσημεριανό γεύμα που κατανάλωναν τα παιδιά στο σχολείο ήταν φτωχό σε ζάχαρη και πλούσιο σε θρεπτικά συστατικά και καλά λιπαρά από ό, τι άλλα γεύματα των παιδιών. Αυτό σημαίνει ότι ένας από τους καλύτερους τρόπους για να βοηθήσει κανείς τα παιδιά να διατηρήσουν ένα υγιές βάρος και να αποφευχθούν καρδιολογικά προβλήματα αργότερα, θα μπορούσε να είναι η προσπάθεια ενσωμάτωσης των τριών κύριων γευμάτων την ημέρα. Αυτό θα είναι και ένα πρώτο βήμα για τη διαμόρφωση και υιοθέτηση ισορροπημένων διατροφικών συνηθειών αλλά και την πρόσληψη όλων των πολύτιμων θρεπτικών συστατικών που απαιτεί ο οργανισμός τους σε αυτήν την τρυφερή ηλικία.\nΑν όμως παρόλα αυτά, ένα παιδί εξακολουθεί να καταναλώνει κάποιο σνακ σε αντικατάσταση ενός κυρίου γεύματος, τότε έχει ιδιαίτερη σημασία η ποιότητα των τροφίμων που θα επιλέξει να είναι υψηλή, με το τρόφιμο να είναι αυξημένο σε θρεπτικά συστατικά και όχι σε θερμίδες!\nΜερικές ιδέες για αν μεταφραστεί αυτό στην πράξη είναι οι παρακάτω…\n1. Μπάρες δημητριακών ολικής άλεσης χαμηλές σε λιπαρά\n2. Φρούτα φρέσκα – αποξηραμένα – ή χυμοί φρούτων με ξηρούς καρπούς\n3. Κράκερ ολικής αλέσεως ή μπισκότα πολυδημητριακών με κίτρινα τυράκια χαμηλά σε λιπαρά και πλούσια σε ασβέστιο ή αυγό\n4. Τοστ με ψωμί ολικής άλεσης ή αραβική πίτα με λαχανικά, γαλοπούλα-τυρί και μαλακή μαργαρίνη με ω-3 και βιταμίνη D\n5. Κουλούρια ολικής αλέσεως με ταχίνι και μέλι ή μαρμελάδα\n6. Γιαούρτι με φρέσκα φρούτα, σταφίδες ή μέλι και ξηρούς καρπούς\nΓνωρίζουμε πλέον, ότι περισσότεροι από 100 διαφορετικοί παράγοντες συνηγορούν στο να εμφανιστεί η παχυσαρκία, είτε σε μικρούς, είτε σε μεγάλους. Έστω και ένα παράγοντα ή συμπεριφορά, όμως, αν μπορούμε να τροποποιήσουμε, μπορεί να αλλάξουμε δυναμικά το πεδίο της παχυσαρκίας! Μην το ξεχνάτε!\npreviousΑπό την οικογένεια ξεκινά η αντιμετώπιση της παιδικής παχυσαρκίας\nnextΠώς να επιλέξω υγιεινά τρόφιμα για το παιδί μου;


Τη Δευτέρα στη Βουλή η ερώτηση του βουλευτή Γεράσιμου Γιακουμάτου για το Μαντζαβινάτειο | KefalonianMantata\n30/07/201603/08/2016 - NEWS EXPRESS\nΤη Δευτέρα στη Βουλή η ερώτηση του βουλευτή Γεράσιμου Γιακουμάτου για το Μαντζαβινάτειο\nΜεθαύριο Δευτέρα και ώρα 6.30 μ.μ. θα συζητηθεί στη Βουλή (μετά από 4 αναβολές) η ερώτηση του συμπατριώτη μας βουλευτή κ. Γεράσιμου Γιακουμάτου για το Μαντζαβινάτειο Νοσοκομείο.\nΗ ερώτηση του κ. Γιακουμάτου αναφέρει:\nΘΕΜΑ: Διάλυση του Μαντζαβινάτειου Νοσοκομείου Ληξουρίου\nΜέσα στη Μεγάλη Εβδομάδα εστάλησαν αιφνιδιαστικά χαρτιά μετακίνησης τεσσάρων (4) γιατρών του Μαντζαβινάτειου Νοσοκομείου για τη κάλυψη των αναγκών του Νοσοκομείου Αργοστολίου.\nΑυτή η ενέργεια είχε σαν αποτέλεσμα την ελλιπή υγειονομική κάλυψη της περιοχής της Παλικής σε μια περίοδο μάλιστα που ο πληθυσμός της υπερδιπλασιάζεται. Επιπλέον σύμφωνα με πληροφορίες επίκεινται και οι μετακινήσεις και του υπόλοιπου ιατρικού προσωπικού, καθώς και της φαρμακοποιού του Νοσοκομείου.\nΟ Γιακουμάτος εκπρόσωπος της Ν.Δ. στον Αγιο\nΣτις θρησκευτικές εκδηλώσεις, που θα πραγματοποιηθούν στις 15 και 16 Αυγούστου 2016 (Κοίμηση της Θεοτόκου και Εορτή Πολιούχου Αγίου Γερασίμου, αντίστοιχα) θα παραστεί ως εκπρόσωπος του Προέδρου της Νέας Δημοκρατίας κ. Κυριάκου Μητσοτάκη, ο συμπατριώτη μας κ. Γεράσιμος Γιακουμάτος, βουλευτής Β΄ Αθηνών.


Δεν βρέθηκε τελικά το γονίδιο της μακροζωίας | Έρρωσο\nΚεντρική \_ Άρθρα-Επικαιρότητα \_ Δεν βρέθηκε τελικά το γονίδιο της μακροζωίας\nΓενετική συγκριτική ανάλυση του DNA 17 υπεραιωνόβιων ανθρώπων, 16 γυναικών και ενός άνδρα, ηλικίας 110 έως 116 ετών, απέτυχε να εντοπίσει κάποιον γενετικό παράγοντα που τους έχει χαρίσει το πλεονέκτημα της μακροζωίας, σύμφωνα με στοιχεία που δημοσιεύθηκαν στο επιστημονικό έντυπο PLoS One.\nΠροηγούμενες μελέτες είχαν εντοπίσει γονίδια που κωδικοποιούν κάποιες πρωτεΐνες που ενδεχομένως να παίζουν σημαντικό ρόλο στη μακροζωία, περιλαμβανομένου του ινσουλινόμορφου αυξητικού παράγοντα 1 (IGF-1). Ορισμένοι άνθρωποι είναι φορείς μιας μετάλλαξης του IGF-1 που χάνει την δραστηριότητά της με την πάροδο του χρόνου, και αυτό μπορεί να επιβραδύνει την διαδικασία της γήρανσης.\nΗ παρούσα έρευνα όμως, είναι η πρώτη που ανέλυσε το DNA υπεραιωνόβιων ανθρώπων και το συνέκρινε με το DNA 34 ατόμων, ηλικίας 21 έως 79 ετών.\nΟι ερευνητές, με επικεφαλής τον καθηγητή Αναπτυξιακής Βιολογίας και Γενετικής, Στούαρτ Κιμ του Πανεπιστημίου Στάνφορντ της Καλιφόρνια, ανακοίνωσαν ότι η γενετική ανάλυση δεν έφερε στο φως κάποιο γενετικό χαρακτηριστικό, που να είναι κοινό και στα 17 υπεραιωνόβια άτομα.\n«Ελπίζαμε να βρούμε κάποιο γονίδιο που να σχετίζεται με τη μακροζωία. Αυτό όμως δεν συνέβη και είμαστε αρκετά απογοητευμένοι. Είμαστε όμως ακόμα στην αρχή της αναζήτησης των γονιδίων που προσφέρουν μακροζωία σε ορισμένους ανθρώπους», σχολίασε ο Δρ Κιμ.\nΟ ερευνητής δηλώνει πεπεισμένος ότι η μακροζωία έχει γενετικό υπόβαθρο, χάρη στο οποίο επιβραδύνεται η διαδικασία της γήρανσης. «Αυτοί οι υπεραιωνόβιοι έχουν ένα διαφορετικό ‘ρολόι’ χάρη στο οποίο παραμένουν πραγματικά άκρως λειτουργικοί για μακρύ χρονικό διάστημα. Είναι αρκετά ξεκάθαρο ότι πρόκειται για κάτι γενετικό. Όμως, τα ευρήματά μας δείχνουν ότι η γενετική επίδραση είναι πολύπλοκη. Πρέπει να είναι πολλά γονίδια ή διαφορετικά γονίδια σε κάθε υπεραιωνόβιο αυτά που του δίνουν τη δυνατότητα να ζει τόσο πολύ», εξηγεί.\nΑξίζει να σημειωθεί ότι, από το δείγμα της παρούσας μελέτης ένας από τους 17 υπεραιωνόβιους ασκούσε το επάγγελμα του γιατρού ως την ηλικία των 103 ετών και ένας άλλος οδηγούσε αυτοκίνητο έως την ηλικία των 107 ετών.\nΑπό την άλλη, σύμφωνα με τους ερευνητές, οι 17 υπεραιωνόβιοι δεν ανέφεραν κάποιες ιδιαίτερα υγιεινές συνήθειες, που να δικαιολογούν τη μακροζωία. Ως ομάδα, δεν έκαναν ούτε ιδιαίτερα υγιεινή διατροφή, ούτε ασκούνταν σωματικά σε τακτική βάση. Μάλιστα περίπου οι μισοί ήσαν και καπνιστές.\nΠαλαιότερες μελέτες έχουν διαπιστώσει ότι, οι άνθρωποι που ξεπερνούν τα 100, έχουν μόλις 19% πιθανότητα να υποστούν καρκίνο, έμφραγμα ή εγκεφαλικό επεισόδιο, ενώ αντίθετα ο μέσος άνθρωπος στην ηλικία των 85 ετών έχει πιθανότητα περίπου 50% να διαγνωστεί με καρκίνο και 35% με καρδιολογικά προβλήματα.\nΟι έρευνες λοιπόν για το μυστήριο της μακροζωίας θα συνεχιστούν με επίκεντρο το «κλειστό κλαμπ» των ανθρώπων που έχουν γιορτάσει τα 110ά γενέθλιά τους. Πρόκειται για 75 άτομα (22 στις ΗΠΑ), σχεδόν όλες γυναίκες.\nΣυνέδριο για τον Εργαστηριακό Ελεγχο


Ορτύκια στο Φαράγγι του Σελλιναριού\nΑνάμεσα στα 101 είδη πουλιών που καταγράφονται από τον Νοέμβριο του 1990 έως τον Οκτώβριο του 1995 σε μελέτη - καταγραφή του Ορνιθολόγου John Henshall, η οποία υλοποιήθηκε μετά από παρατήρηση των πληθυσμών των βιτσιλών αλλά και των άλλων πτηνών που βρίσκονται στο νοτιοανατολικό γκρεμό του φαραγγιού στο Σελλινάρι ήταν και το Ορτύκι.\nΤο κοινό ορτύκι (επιστημονική ονομασία: Coturnix) είναι μικρό πτηνό της οικογένειας των φασιανιδών. Εντοπίζεται σε αρκετές περιχές της Ευρώπης. Δεν πρέπει να συγχέεται με το ιαπωνικό ορτύκι που, αν και παρόμοιο στην όψη, ζει στην Ασία και έχει διαφορετικές συνήθειες. Είναι μικρό πουλί με σώμα σε στρογγυλό σχήμα, χρώματος καφέ ριγέ με μια λευκή ρίγα κοντά στα μάτια. Έχει μέγεθος γύρω στα είκοσι εκατοστά και βάρος γύρω στα εκατό γραμμάρια.\nΤο είδος είναι βαδιστικό και τρέφεται με σπόρους και έντομα που βρίσκει στο έδαφος. Διακρίνεται δύσκολα όταν κρύβεται σε σπαρτά και φυλλωσιές και αποφεύγει το πέταγμα, προτιμώντας να περπατά. Ωστόσο, ως αποδημητικό πτηνό καλύπτει πολύ μεγάλες αποστάσεις πετώντας, καθώς περνά το καλοκαίρι στην Αφρική και την Ινδία. Γεννά 6 ως 12 αυγά, τα οποία εκκολάπτονται σε 16-18 ημέρες.\nΤο ορτύκι είναι δημοφιλές θήραμα. Καθώς υπάρχει ζήτηση για το κρέας και τα αυγά του, υπάρχουν και εκτροφεία ορτυκιών.


ευεξία Archives - Ithaca Chiropractic Center\nΞεπερνώντας τις αλλεργίες με τη Χειροπρακτική.\nΟι αλλεργίες είναι απο τις πιο συχνές χρόνιες παθήσεις σε όλο τον κόσμο, δεν αποτελεί έκπληξη λοιπόν ότι το 10-30% του παγκόσμιου πληθυσμού πάσχει απο αλλεργική ρινίτιδα και παρεμφερή συμπτώματα. Πλησιάζει η εποχή, που άνθρωποι παντού υποφέρουν απο τις επιπτώσεις του αλλεργικού συναχιού, καταρροή, φαγούρα στα μάτια, επιθέσεις του φτερνίσματος! Επειδή η αλλεργική ρινίτιδα αναγκάζει το σώμα να υπερευαισθητοποιηθεί στη γύρη, η άνοιξη ισοδυναμεί για πολλούς με χαρτομάντηλα και κόκκινα και υγρά μάτια.\nΔεν χρειάζεται όμως να είναι έτσι και φέτος για εσάς ή τους αγαπημένους σας. Γνωρίζατε οτι η χειροπρακτική φροντίδα μπορεί να ενισχύσει τον οργανισμό σας και να απαλύνει έτσι τις αλλεργίες και τα συμπτώματα αυτά της άνοιξης; Περισσότερες λεπτομέρειες παρακάτω, πρώτα όμως ας εξηγήσουμε τι είναι οι αλλεργίες.\nΟι αλλεργίες είναι αντιδράσεις υπερευαισθησίας. Είναι το αποτέλεσμα μιας υπερβολικής απόκρισης του ανοσοποιητικού μας συστήματος σε ουσίες που αναγνωρίζει ως ξένες. Στην περίπτωση του αλλεργικού συναχιού, η ξένη ουσία είναι η γύρη. Το σώμα για να αμυνθεί και να σε προστατεύσει παράγει ένα ειδικό αντίσωμα ως απάντηση σε αλλεργιογόνα όπως η γύρη. Ισταμίνη απελευθερώνεται απο τον οργανισμό μας όταν αυτό ανιχνεύει μια βλαβερή ξένη ουσία. Η έκκριση ισταμίνης είναι αυτή που προκαλεί τα συμπτώματα της αλλεργικής αντίδρασης, όπως το φτέρνισμα, τη φαγούρα, τη καταρροή και τα υγρά μάτια.\nΦάρμακα όπως τα αντιισταμινικά, παρέχουν ανακούφιση απο τα συμτώματα και κάποια μπορεί να είναι και σωτήρια αν υπάρχει μια σοβαρή επείγουσα αλλεργική αντίδραση. Η χειροπρακτική φροντίδα αποτελεί διαφορετικό μέσο βοήθειας στην συγκεκριμένη περίπτωση. Προορίζεται περισσότερο για την αντιμετώπιση του λόγου έκφρασης της αλλεργικής αντίδρασης και όχι τόσο των συμπτωμάτων της. Ενώ πολλοί βοηθούνται και ανακουφίζονται απο τα συμπτώματα με τη χρήση αντιισταμινικών, το να καταλάβουμε γιατί συμβαίνει αυτη η αντίδραση πρώτα απο όλα στον οργανισμό, μας βοηθάει στο να βελτιώσουμε την συνολική εικόνα υγείας και ευεξίας.\nΠως μπορεί να βοηθήσει η χειροπρακτική φροντίδα;\nΤο ανοσοποιητικό και αναπνευστικό σύστημα εξαρτώνται άμεσα απο το νευρικό, απο τη σωστή δηλαδή επικοινωνία μεταξύ του εγκεφάλου και του νωτιαίου μυελού για τον έλεγχο και συντονισμό των λειτουργιών τους. Το ανοσοποιητικό σύστημα μπορεί να υπολειτουργήσει εαν η επικοινωνία αυτή έχει παρεμβολές, εξαιτίας κάποιας κακής ευθυγράμμισης της σπονδυλικής στήλης και πιο συγκεκριμένα της Άνω Αυχενικής Μοίρας. Μια πιθανή δυσλειτουργία της περιοχής μπορεί να προκαλέσει παρεμβολές στην επικοινωνία μεταξύ εγκεφάλου και νωτιαίου μυελού και αυτό με τη σειρά του να μειώσει την ικανότητα του οργανισμού για προσαρμοστικότητα και ίαση.\nΗ χειροπρακτική μπορεί να βοηθήσει στην αποκατάσταση της λειτουργίας και ευθυγράμμισης της Άνω Αυχενικής Μοίρας, διορθώνοντας έτσι την επικοινωνία μεταξύ εγκεφάλου και σώματος με την χειροπρακτική ανάταξη. Εξαιτίας λοιπόν της χειροπρακτικής ανάταξης, της διόρθωσης που γίνεται, η λειτουργία του οργανισμού βελτιώνεται και αυτό βοηθάει στη σωστή ρύθμιση παραγωγής ισταμίνης την περίοδο της άνοιξης (αλλά και κατά τις άλλες εποχές του χρόνου).\nΣύμφωνα με έρευνες, αν και η χειροπρακτική φροντίδα δεν βελτιώνει όλες τις περιπτώσεις αλλεργίας, είναι αναμφίβολα ευεργιτική για κάποιους! Είσαι εσύ ή ένα αγαπημένο σου πρόσωπο αυτό που ταλαιπωρείται κάθε χρόνο απο αλλεργικές ρινίτιδες την άνοιξη; Ίσως η χειροπρακτική φροντίδα είναι η λύση που ψάχνεις. Επικοινώνησε σήμερα μαζί μας στο 22210-87068 για να προγραμματίσεις μια πρώτη αξιολόγηση!


Κατερίνα Μανανεδάκη: «Στην τρέλα αδερφές μου, στην τρέλα!» - AllYou.gr\nΌταν ήταν μικρή ήθελε να γίνει αεροσυνοδός και αρχαιολόγος. Για να παίρνει το αεροπλάνο και να πηγαίνει στις ανασκαφές. Μετά ήθελε να γίνει προπονήτρια και μετά ζωγράφος. Κι επίσης, λίγο μπαλαρίνα και πιανίστρια… Τελικά έγινε δημοσιογράφος και συγγραφέας και μάλιστα τόσο πετυχημένη που και τα 14 προηγούμενα βιβλία που έχει γράψει, όχι μόνο έχουν γίνει μπεστ σέλλερς αλλά έχουν μεταφραστεί σε ξένες γλώσσες κι έχουν μεταφερθεί στη σκηνή του θεάτρου ή στη μικρή και τη μεγάλη οθόνη.\n«Εγώ πότε θα γίνω ευτυχισμένη;» Αυτός είναι ο τίτλος του τελευταίου βιβλίου της Κατερίνας που βρήκε τη θέση του στις βιτρίνες και τα ράφια των βιβλιοπωλείων πριν από λίγες μέρες.\n«Σε μια εποχή που όλοι ψάχνουμε να βρούμε κάτι για να μας δώσει χαρά και να μας κάνει ευτυχισμένους, σκέφτηκα πως θα μου άρεσε να «πατήσω» πάνω σε… οδηγίες χρήσης ευτυχίας και να στήσω μια ιστορία γεμάτη χαμόγελο και ανατροπές. Τι μας κάνει αλήθεια ευτυχισμένους; Μήπως ήρθε η ώρα να αφήσουμε στην άκρη το “πρέπει” και να βάλουμε στη ζωή μας το “θέλω”; Να μάθουμε να μας αγαπάμε ενάντια σε όλους και σε όλα; Και ο μύθος αρχίζει να στήνεται»…\nΈτσι προέκυψε η ιδέα για το νέο της βιβλίο, μάς λέει η Κατερίνα. Σαν παιχνίδι. Άλλωστε για την ίδια, όλα είναι ένα παιχνίδι. Και ίσως γι’ αυτό πετυχαίνει με όλα όσα καταπιάνεται. Τι είναι όμως τελικά αυτό, που κερδίζει τον αναγνώστη στο γράψιμό της και κάνει τα βιβλία της ανάρπαστα;\n«Νομίζω πως είναι το ότι η κάθε ιστορία, είναι στην πραγματικότητα μια δική μας ιστορία! Εγώ βάζω κομμάτια του εαυτού μου, όσοι διαβάζουν ανακαλύπτουν δικά τους, ζούμε τις περιπέτειες των ηρώων και λέμε με ανακούφιση: «Ουφ, μια χαρά είμαστε εμείς! Αυτοί περνάνε χειρότερα». Και φυσικά το χιούμορ, τα κάνει όλα να μοιάζουν πιο φωτεινά, διώχνει το φόβο και την απελπισία».\nΕσείς έχετε αναρωτηθεί ποτέ τον τίτλο του βιβλίου σας; «Εγώ, πότε θα γίνω ευτυχισμένη»;\n«Ουουουυ! Άπειρες φορές κάθε μέρα! Στο σπίτι, στη δουλειά, στις φίλες μου, το λέω σαν ξόρκι και κάθε φορά χαμογελώ, φεύγει από πάνω μου κι ένα μικρό κομμάτι αγωνίας. Εγώ πότε θα γίνω ευτυχισμένη επιτέλους; Αν και για να σου πω την αλήθεια Μαρία, με την αγάπη που εισπράττω γι αυτό το βιβλίο από τους αναγνώστες από την πρώτη κιόλας μέρας, έχω αρχίσει και νιώθω πολύ ευτυχισμένη»!\nΟι άνθρωποι βρίσκονται συνεχώς στην αναζήτηση της ευτυχίας χωρίς να την βρίσκουν τελικά. Πιστεύετε ότι ξέρουν τι είναι ευτυχία ή την αναζητούν σε λάθος πράγματα;\n«Νομίζω πως η κρίση, κάπως μας έμαθε να ψάχνουμε τη χαρά και την ευτυχία στα μικρά πράγματα. Σε μια στιγμή, σε ένα βλέμμα, σε ένα χαμόγελο, σε μια καλή κουβέντα. Δεν είναι εύκολο να κάνουμε ειρήνη με τον εαυτό μας και να πάψουμε να αυτομαστιγωνόμαστε για τα λάθη που κάναμε. Πρέπει όμως να το καταφέρουμε και να βρούμε χαρά σε αυτά που κάναμε σωστά. Θα έλεγα πως η ευτυχία είναι σαν μια μικρή πολύχρωμη πεταλούδα που περιμένει απλώς να ανοίξουμε το παράθυρο και να τη βάλουμε στη ζωή μας»!\nΤι είναι για σας η ευτυχία;\n«Το να μπορώ να παραμένω αισιόδοξη όταν όλα είναι απαισιόδοξα. Να μπορώ να κρατάω την ελπίδα στη ζωή μου και να παραμένω ζωντανή μετά από κάθε μάχη»!\nΘυμάστε την πιο ευτυχισμένη στιγμή της ζωής σας;\n«Μμμμμ! Νομίζω πως η πιο ευτυχισμένη στιγμή στη ζωή μου είναι αυτή που περιμένω να έρθει».\nΑπό που εμπνέεστε τα θέματα των βιβλίων σας;\n«Από παντού! Από κουβέντες, από εικόνες, μου αρέσει να παρατηρώ τους πάντες και τα πάντα! Τα μάτια μου δεν χορταίνουν ποτέ να κοιτούν και η καρδιά μου δεν σταματά ποτέ να μαζεύει συναισθήματα».\nΠοιο θεωρείτε ότι είναι το καλύτερο όλων, αυτό που ενδεχομένως ευχαριστηθήκατε περισσότερο.... Ξεχωρίζετε κάποιο;\n«Αγαπώ ιδιαίτερα το «Τι Τραβάμε κι Εμείς οι Μάνες!». Κι είμαι απίστευτα χαρούμενη που το έχουν αγαπήσει άπειρα και όλες οι μαμάδες. Αυτό είναι που θα γίνει και θεατρική παράσταση στο θέατρο Χυτήριο, χάρη στη Βάσια Παναγοπούλου, που ετοιμάζει πολλά και εντυπωσιακά»!\nΠόσον καιρό σας παίρνει να γράψετε ένα βιβλίο;\n«Συνήθως γράφω ένα βιβλίο το χρόνο. Ατέλειωτες ώρες μπροστά στον υπολογιστή, με τους ήρωες να με τραβούν από δω κι από εκεί για να μου δείξουν τι πρέπει να γράψω και πως πρέπει να το γράψω. Είναι απαιτητικοί και ανυπομονούν κάθε φορά να συναντήσουν τους αναγνώστες. Μόνο όταν γράψω τη λέξη «Τέλος» ηρεμούν κι αυτοί κι εγώ μαζί τους».\nΠοιοι είναι οι πραγματικοί σας ήρωες;\n«Όλοι όσοι πέφτουν και καταφέρνουν να σηκώνονται ξανά και ξανά, να συνεχίζουν πολεμώντας σαν να μην υπάρχει αύριο».\nΑπομονώνεστε για να γράψετε ή τα καταφέρνετε μέσα στην έντονη και τρελή καθημερινότητα;\n«Στην τρέλα αδελφές μου, στην τρέλα. Νομίζω πως αν απομονωθώ δεν θα μπορώ να γράψω ούτε λέξη! Τα κάνω όλα ταυτόχρονα και σαν σβούρα γυρίζω με μεγάλες ταχύτητες».\nΤι σας λένε συνήθως οι αναγνώστες σας όταν σας γνωρίζουν από κοντά;\n«Μα πως ξέρεις τι περνάω και τι γίνεται στο σπίτι μου; Έχεις βάλεις κάμερες;». Αυτό είναι το πιο συνηθισμένο σχόλιο. Και με κάνει απίστευτα χαρούμενη γιατί νιώθω πως είμαστε όλοι μια μεγάλη παρέα που γελάμε με τα ίδια αστεία και ζούμε τα ίδια τρελά πράγματα στην καθημερινότητα μας».\nΗ Κατερίνα Μανανεδάκη ξεκίνησε την καριέρα της ως δημοσιογράφος, Έχει δουλέψει χρόνια στην τηλεόραση, στο ραδιόφωνο και στον περιοδικό Τύπο, σε εκδόσεις υψηλής αναγνωσιµότητας και κυκλοφορίας. Πώς αυτοπροσδιορίζεται τελικά; Δημοσιογράφος ή συγγραφέας;\n«Μια φορά δημοσιογράφος, πάντα δημοσιογράφος! Άλλωστε κάθε βιβλίο μου έχει πολλές «κρυμμένες» παραμέτρους, μεγάλη έρευνα και «δημοσιογραφική διαστροφή» ώστε να μπορείς να διαβάζεις και πίσω από τις λέξεις, να βρίσκεις πράγματα που μοιάζουν σε πρώτη ανάγνωση αστεία αλλά που με μια δεύτερη ματιά είναι και απόλυτα σοβαρά. Η συγγραφή είναι ο κύκλος που κλείνει γλυκά τη σκληρή δουλειά, τη σοβαρότητα και τον σεβασμό για τον αναγνώστη, που βάζω σε κάθε λέξη και εικόνα».\nΓιατί τότε δεν κάνετε και κάτι δημοσιογραφικά;\n«Δεν προλαβαίνω! Άλλωστε δυστυχώς, περνάει μεγάλη κρίση και η δημοσιογραφική κοινότητα. Ούτε που φανταζόμασταν αυτά που ήρθαν…Μου λείπει καμιά φορά η τηλεόραση. Το έλα εσύ από δω, πήγαινε εσύ από εκεί, οι συσκέψεις, οι αγωνίες, οι άνθρωποι, οι χαρές και οι απογοητεύσεις αλλά και πάλι, μόνο ο σούπερμαν μπορεί να τα προλάβει όλα»!\nΠώς ήταν τα παιδικά χρόνια μιας γυναίκας που έμαθε να τα πετυχαίνει όλα;\n«Μαγικά! Πήρα άπειρη αγάπη και τρυφερότητα. Το μοναδικό κορίτσι ανάμεσα σε δεκάδες αγόρια, έπαιζα με αεροπλανάκια και στις αλάνες, μεγάλωσα στις Σέρρες, έζησα απίστευτες περιπέτειες και έκανα χιλιάδες σκανδαλιές! Μετά ασχολήθηκα με τον αθλητισμό, έκανα πρωταθλητισμό, για την ακρίβεια έπταθλο και έτσι είχα την τύχη να μάθω να κυνηγάω τη νίκη αλλά να μην πτοούμε εύκολα από τις ήττες».\nΩς παιδί διαβάζατε; Στο σπίτι υπήρχαν βιβλία και παρότρυνση για μάθηση;\n«Η μαμά μου είναι μανιακή αναγνώστης. Διαβάζει τα πάντα. Δεν υπάρχει στιγμή που να μην έχει δίπλα της ένα βιβλίο. Έτσι κοντά της έμαθα κι εγώ να απομονώνομαι από τους πάντες και τα πάντα και να ταξιδεύω σε φανταστικές ιστορίες. Έχω περάσει αμέτρητες ώρες σε μια αυλή, στη σκιά ενός δέντρου να διαβάζω…Ευτυχία»!\nΣτις ελεύθερες ώρες σας, αν έχετε, τι κάνετε;\n«Έχω πολλές και καλές φίλες που περνάμε ώρες ατέλειωτες μιλώντας! Σοκολάτες, αναψυκτικά, βόλτες, ξέρετε αυτά που κάνουν τα κορίτσια όταν είναι μόνα και γεμίζουν τις μπαταρίες τους! Η φιλία για μένα είναι ιερό πράγμα. Και είμαι εξαιρετικά τυχερή που έχω φίλες και φίλες που με αγαπούν πολύ».\nΘυμάστε ποιο ήταν το πρώτο βιβλίο που διαβάσατε; Τι σας έμεινε από αυτό;\n«Οι μικρές κυρίες! Αν είσαι καλό και ρομαντικό κορίτσι, θα βρεις ένα αγόρι που θα σε αγαπά ως τον ουρανό και θα ταξιδέψεις μαζί του στο ηλιοβασίλεμα! Ναι, είμαι αυτή που θέλει πάντα στο τέλος όλοι να βρίσκουν το δρόμο τους και να ζουν σε ένα ροζ σύννεφο. Μην το πεις παραέξω, αλλά είμαι αθεράπευτα ρομαντική»!\nΤο τελευταίο βιβλίο έχει πάρει τον δρόμο του. Έχετε ξεκινήσει ήδη να γράφετε το επόμενο;\n«Ξεκίνησα κάτι καινούριο αλλά το σταμάτησα γιατί οι ήρωες του «Εγώ Πότε θα Γίνω Ευτυχισμένη;» είναι πολύ απαιτητικοί και θέλουν να ασχολούμαι τώρα μόνο μαζί τους».\n«Ο Ντοστογιέφκσι. Ο ένας και μοναδικός γητευτής της ανθρώπινης ψυχής».\nΈχετε χρόνο να διαβάζετε βιβλία;\n«Ξαναδιαβάζω τώρα τη «Θεία Κωμωδία» του Δάντη. Μου αρέσει να επιστρέφω συχνά πυκνά στα αγαπημένα μου βιβλία και να χάνομαι στις σελίδες τους»…\n«Είμαι χειμερινή κολυμβήτρια και μου αρέσει πολύ να φωτογραφίζω σύννεφα, θάλασσες και λουλούδια που τα φυσά ο αέρας».\nΠείτε μου πέντε λέξεις που περιγράφουν τον εαυτό σας…\n«Ανυπόμονη, αισιόδοξη, πεισματάρα, χαρούμενη… και ένα περισσεύει»…\n«Το, σύμφωνα με τον Ντοστογιέφσκι, «είσαι αυτός που είσαι κι αυτό έχει συνέπειες».\nΠοιο άλλο ταλέντο θα θέλατε να είχατε;\n«Να ζωγραφίζω όπως ο Ματίς».\nΠώς φαντάζεστε τον εαυτό σας δέκα χρόνια μετά;\n«Στην Κρήτη, είναι η καταγωγή μου από τα Χανιά, στις Καλύβες ή στα Φαλάσαρνα,το δικό μου επίγειο παράδεισο, με ένα μεγάλο καπέλο κι ένα ποδήλατο να κάνω βόλτες παρέα με τον υπολογιστή μου και να γράφω για πειρατές και όμορφες γυναίκες που κολυμπάν στα πράσινα νερά»!\nΑν μπορούσατε να αλλάξετε κάτι στην ζωή σας, τι θα ήταν αυτό;\n«Θα ήθελα κάπου εκεί γύρω στα 25 να είχα κερδίσει το τζόκερ. Αλλά σου έρχεται η επιφοίτηση για τους σωστούς αριθμούς όταν τη θέλεις; Δε σου έρχεται»!\n* Το βιβλίο της Κατερίνας Μανανεδάκη "εγώ πότε θα γίνω ευτυχισμένη;" κυκλοφορεί από τις Εκδόσεις ΨΥΧΟΓΙΟΣ


Παναγία η Μελικιώτισσα: 55 σφαίρες σε μια εικόνα (Φώτο ) | MyNews247\nΠαναγία η Μελικιώτισσα: 55 σφαίρες σε μια εικόνα (Φώτο )\nΜισό αιώνα μετά, οι κάτοικοι της Μελίκης, στην Ημαθία ξαναζούν το θαύμα… Επανάσταση στους Διαιτολόγους! Χάσε Μέχρι 9 Κιλά σε 5 Μέρες! Το θαύμα της δικής τους Παναγίας, που έσωσε το χωριό και εκατοντάδες ψ�...\nΚάποιος τους πρόδωσε. Πριν φτάσει το χάραμα, ακούστηκαν οι πρώτοι πυροβολισμοί. Είχε προηγηθεί η προσπάθεια των ανταρτών να σπάσουν την ξύλινη πόρτα της παλιάς εκκλησίας. Στάθηκε αδύνατο.\nΤότε άρχισαν να πυροβολούν κατά ριπάς. Όταν άδειασαν τα όπλα τους, μπήκαν στον ρημαγμένο ναό και έμειναν … άφωνοι με όσα αντίκρισαν. Κανείς από τους στρατιώτες και όσους βρίσκονταν μέσα δεν έπαθε το παραμικρό.


Η Δυτική Ελλάδα έχει τη δική της «ομάδα κρούσης» κατά του SARS COV-2 - Pelop.gr\nΗ Δυτική Ελλάδα έχει τη δική της «ομάδα κρούσης» κατά του SARS COV-2\n«Η τεχνογνωσία που εγκαθιδρύεται είναι μία επένδυση στο μέλλον για τη Δυτική Ελλάδα και είναι πολύ σημαντικό ότι η Περιφέρεια στηρίζει αυτό το εγχείρημα» λέει ο καθηγητής Σταυρος Ταραβήρας επικεφαλής της ομάδας κατά του SARS COV-2.\n«Οι τεχνολογίες με τις οποίες φτιάχνονται τα νέα εμβόλια επιτρέπουν τη γρήγορη προσαρμογή των εμβολίων στα νέα χαρακτηριστικά του ιού», εξηγεί ο Σταύρος Ταραβήρας\nΗ Δυτική Ελλάδα αποκτά τη δική της «ομάδα κρούσης» κατά του SARS COV-2! Με το επενδυτικό-οικονομικό «σκριν» της Περιφέρειας Δυτικής Ελλάδας, ο καθηγητής Φυσιολογίας στο Τμήμα Ιατρικής του Πανεπιστημίου Πατρών και επιστημονικός υπεύθυνος του Εργαστηρίου Φυσιολογίας, Σταύρος Ταραβήρας, και το επιστημονικό τιμ του, ρίχνονται στη «μάχη». Για να «διαβάσουν» τα υπάρχοντα και τα μέλλοντα μεταλλαγμένα στελέχη του covid-19 στις Περιφερειακές Ενότητες Αχαΐας, Αιτωλοακαρνανίας και Ηλείας.\nΗ συνένωση δυνάμεων Περιφέρειας και Πανεπιστημίου, στο συγκεκριμένο κομμάτι, αφενός θωρακίζει υγειονομικά, στο μέτρο του δυνατού, την τοπική κοινωνία, αφετέρου ανοίγει το δρόμο για τη δημιουργία περαιτέρω εξειδικευμένης επιστημονικής γνώσης.\nΟ Σταύρος Ταραβήρας μιλάει αποκλειστικά στην «Π» για όλα:\n-Είναι αληθές ότι ενόσω η εμβολιαστική καμπάνια βρίσκεται σε εξέλιξη, ελλοχεύει ο κίνδυνος ανάπτυξης μιας «σούπερ μετάλλαξης» που θα διαφεύγει από το εμβόλιο;\nΟλα στη βιολογία πρέπει να εξετάζονται υπό το φως της εξέλιξης. Έτσι και με τον ιό SARS-Cov2, όπως και με άλλους ιούς, όπως είναι ο ιός της γρίπης, παρακολουθούμε μια εξελικτική διαδικασία. Ο ιός διαρκώς μεταλλάσσεται και επιλέγονται μεταλλάξεις με αυξημένη ικανότητα πολλαπλασιασμού και επιβίωσης. Οσο πιο γρήγορα αναπτύσσονται τα εμβολιαστικά προγράμματα και όσο λιγότερο κυκλοφορεί ο ιός κατά τη διάρκεια της εμβολιαστικής προσπάθειας, τόσο πιο καλές είναι οι πιθανότητες να αποφύγουμε την εμφάνιση μεταλλάξεων που μπορεί να προσδώσουν νέα πιο επιθετικά χαρακτηριστικά στον ιό. Είναι χαρακτηριστικό άλλωστε ότι πρόσφατα στην G7 σύνοδο, οι ηγέτες των πιο αναπτυγμένων βιομηχανικά κρατών συζήτησαν πώς θα διαθέσουν παραπάνω εμβόλια σε κράτη που έχουν μείνει πίσω στον εμβολιασμό των πολιτών για να συνεισφέρουν στην παγκόσμια καταπολέμηση του ιού.\n-«Οι ανεμβολίαστοι λαοί μπορούν να γίνουν εργαστήριο μεταλλάξεων που διαφεύγουν τα εμβόλια και συνεπώς να έχουν τη δυνατότητα να μολύνουν ακόμη και όσους έχουν ήδη εμβολιαστεί έναντι της λοίμωξης Covid-19», είπε ο κ. Βατόπουλος. Συμφωνείτε, κύριε Ταραβήρα;\nΟσο ο ιός μεταδίδεται από άνθρωπο σε άνθρωπο και κατά συνέπεια πολλαπλασιάζεται το γονιδίωμά του, εισάγονται αλλαγές στο γενετικό υλικό του ιού. Κάθε αλλαγή στο γονιδίωμα του ιού μπορεί να προσδώσει νέα χαρακτηριστικά στον ιό όσον αφορά στη μεταδοτικότητά του, την παθογένεια που προκαλεί αλλά και την ικανότητα των εμβολίων να τον αναστείλουν. Προς το παρόν, τα εμβόλια ανταποκρίνονται καλά έναντι των νέων μεταλλάξεων που έχουν εμφανιστεί, προσφέροντας καλή προστασία στους πολίτες που έχουν ολοκληρώσει τον εμβολιασμό τους. Ταυτόχρονα πολλά εργαστήρια, όπως και το δικό μας, ασχολείται με την αναγνώριση και ταυτοποίηση τέτοιων καινούριων μεταλλάξεων του ιού, και αυτή η προσπάθεια τροφοδοτεί με πληροφορία τους ερευνητές που σχεδιάζουν τη νέα γενιά εμβολίων. Οπότε θα ήθελα να παροτρύνω τους συμπολίτες μας που είναι σκεπτικοί ως προς τον εμβολιασμό, να εμβολιαστούν: Προς το παρόν είναι το καλύτερο όπλο που έχουμε.\n-Σας ανησυχεί το ενδεχόμενο να απλωθεί σ’ όλη την Ευρώπη, άρα και στη χώρα μας, το κύμα ινδικής μετάλλαξης;\nΦαίνεται ότι η συγκεκριμένη μετάλλαξη έχει δημιουργήσει μια ανησυχία. Είναι χαρακτηριστικά τα δεδομένα που προέρχονται από το Ηνωμένο Βασίλειο στο οποίο έχει επικρατήσει σε μεγάλο βαθμό το συγκεκριμένο στέλεχος και έχει αντικαταστήσει το προηγούμενο γνωστό ως «βρετανικό στέλεχος».\n-Η νιγηριανή μετάλλαξη, που ακούγεται ότι έχει «επισκεφτεί» και την Πελοπόννησο;\nΔεν θα πρέπει να δημιουργείται πανικός στον κόσμο. Είναι μια εξελισσόμενη κατάσταση και το θετικό είναι ότι εκατοντάδες εργαστήρια ανά τον κόσμο ασχολούνται με την κατανόηση της επίδρασης των καινούργιων μεταλλάξεων. Επιπλέον, όπως ανέφερα, υπάρχει ένας αγώνας δρόμου για την κατασκευή νέας γενιάς εμβολίων που μπορεί να προσφέρουν καλύτερη προστασία έναντι νέων μεταλλάξεων. Οι τεχνολογίες με τις οποίες φτιάχνονται τα νέα εμβόλια επιτρέπουν τη γρήγορη προσαρμογή των εμβολίων στα νέα χαρακτηριστικά του ιού.\nΣε τι ακριβώς συνίσταται, πρακτικά, η έρευνα που θα κάνει η ομάδα σας στην περιοχή;\nΗ ομάδα μου συμμετέχει σε αυτό που ονομάζεται γονιδιωματική επιτήρηση του ιού. Ουσιαστικά χρησιμοποιούμε νέες τεχνολογίες αλληλούχησης, διαβάσματος δηλαδή του γονιδιώματος του ιού, τις οποίες εφαρμόσαμε πρόσφατα στην Ιατρική Σχολή του Πανεπιστημίου της Πάτρας. Χρησιμοποιώντας αυτή την τεχνολογία μπορούμε να διαβάσουμε όλες τις βάσεις του γονιδιώματος του ιού και να αναγνωρίσουμε πιθανές μεταλλάξεις που υπάρχουν. Αρα αυτό μας δίνει και τη δυνατότητα να παρακολουθούμε ποια είναι τα στελέχη του ιού που υπάρχουν στον πληθυσμό της Δυτικής Ελλάδος. Η μέθοδος αυτή διαφέρει από άλλες μοριακές μεθόδους ως προς το γεγονός ότι μπορεί να «διαβάσει» όλο το γονιδίωμα του ιού και να αναγνωρίσει νέες μεταλλάξεις που υπάρχουν και πιθανώς δεν έχουν περιγραφεί ακόμα.\nΘα ήθελα να τονίσω ότι πέραν της αντιμετώπισης της πανδημίας, η ανάπτυξη πρωτοποριακής για την περιοχή μας τεχνογνωσίας στο Πανεπιστήμιο Πατρών δίνει τη δυνατότητα ενός ευρέος φάσματος εφαρμογών γονιδιωματικής, κρίσιμων για την ανάπτυξη της περιοχής μας. Η τεχνογνωσία που εγκαθιδρύεται μπορεί να προσφέρει υπηρεσίες γονιδιωματικής για την αλληλούχιση και άλλων ιών και μικροβίων, ενώ οι εφαρμογές μπορούν να επεκταθούν στον αγροκτηνοτροφικό τομέα με τον γονιδιωματικό χαρακτηρισμό προϊόντων της περιοχής μας που θα την καταστήσουν πρωτοπόρα. Είναι δηλαδή μία επένδυση στο μέλλον για τη Δυτική Ελλάδα και είναι πολύ σημαντικό ότι η Περιφέρεια στηρίζει αυτό το εγχείρημα.\n-Τα υπάρχοντα εμβόλια καλύπτουν τις μεταλλάξεις ή θα χρειαστεί και 3η, ενδεχομένως και 4η, δόση εμβολιασμού;\nΠιθανώς θα χρειαστούν εμβόλια νέας γενιάς που θα προστατεύουν έναντι νέων μεταλλάξεων όπως συμβαίνει άλλωστε και με το εμβόλιο της γρίπης. Είναι δύσκολο να το προβλέψουμε τώρα. Αυτό που πρέπει να τονίσουμε είναι ότι οι πληροφορίες για τη συσσώρευση των μεταλλάξεων του ιού που ταυτοποιούνται από τα προγράμματα αλληλούχισης του ιού, σαν και το δικό μας, δίνουν σημαντικές πληροφορίες ώστε τα εμβόλια που θα αναπτυχθούν να μπορούν να αντιμετωπίζουν και τις μεταλλάξεις που θα εμφανιστούν στο μέλλον.\n-Τελικά, θα μας ταλαιπωρεί για πολύ καιρό ακόμα ο ιός, εκτιμάτε;\nΠιστεύω ότι ο αρχικός αιφνιδιασμός με την εμφάνιση της πανδημίας έχει ξεπεραστεί και είμαστε τόσο ως επιστημονική κοινότητα όσο και ως πολιτεία καλύτερα προετοιμασμένοι. Είμαι δηλαδή αισιόδοξος για τη συνέχεια.\n-Ανησυχείτε ότι από Οκτώβριο μπορεί να τεθεί ξανά θέμα λοκ-ντάουν στην Ελλάδα;\nΕίναι δύσκολο να προβλεφθεί. Εάν ο εμβολιασμός κινηθεί σε υψηλά επίπεδα, ελπίζω όχι. Θα πρέπει να γίνει αντιληπτό ότι οι πολίτες όλων των ηλικιών θα πρέπει να εμβολιαστούν ώστε το ερχόμενο φθινόπωρο να μας βρει προετοιμασμένους.


Να ακυρώσουμε το σχέδιο διάλυσης του ΕΟΠΥΥ! :: Rproject\nΝα ακυρώσουμε το σχέδιο διάλυσης του ΕΟΠΥΥ!\nΝέα συγκέντρωση γιατρών και εργαζομένων του ΕΟΠΥΥ, στο κατάστημα Ζωγράφου, το πρωί της Δευτέρας 9/12.\nΈξω από το κατάστημα του ΕΟΠΥΥ, στου Ζωγράφου, συγκεντρώθηκαν το πρωϊ γιατροί και εργαζόμενοι του Οργανισμού, στο πλαίσιο των πολυήμερων απεργιακών τους κινητοποιήσεων, ενάντια στο κυβερνητικό σχέδιο για διάλυση της Πρωτοβάθμιας Φροντίδας Υγείας. Στο πλευρό τους βρέθηκαν αρκετοί κάτοικοι (ανάμεσά τους πολλοί συνταξιούχοι) και φορείς της περιοχής, ο δήμαρχος της πόλης και δημοτικοί σύμβουλοι, καθώς και μέλη οργανώσεων και κομμάτων της Αριστεράς (ΣΥΡΙΖΑ-ΚΚΕ-ΑΝΤΑΡΣΥΑ).\nΤην ίδια ώρα, όλο και περισσότερα στοιχεία έρχονται στη δημοσιότητα σχετικά με την επιχείρηση "εξολόθρευσης" των δημόσιων δομών υγείας. Με επικεφαλής του αντικοινωνικού μένους τον ακροδεξιό υπουργό Υγείας, αναμένεται το σύνολο του προσωπικού του ΕΟΠΥΥ (περίπου 10.000 - 5.765 γιατροί, 2.841 υγειονομικό προσωπικό και 1.373 διοικητικοί υπάλληλοι) να μπει σε καθεστώς διαθεσιμότητας άμεσα.\nΟι υγειονομικές μονάδες του ΕΟΠΥΥ συγχωνεύονται τόσο μεταξύ τους, όσο και με τα Κέντρα Υγείας και μεταφέρονται στις Υγειονομικές Περιφέρειες (ΥΠΕ). Η εξέλιξη αυτή σημαίνει για τους ασφαλισμένους μεγάλες αναμονές για τη διενέργεια εξετάσεων, εκτός κι αν επιλέξουν τον ιδιωτικό τομέα, όπου θα καταβάλουν 15% συμμετοχή. Η Ομοσπονδία του κλάδου συνεχίζει τις κινητοποιήσεις έως και την Παρασκευή, ενώ το προεδρείο της ΠΟΣΕΥΠ - ΕΟΠΥΥ συνεδριάζει σήμερα, Δευτέρα. Την Τετάρτη θα πραγματοποιηθεί πανυγειονομική 24ωρη απεργία και συγκέντρωση έξω από το υπουργείο Υγείας, στις 12:00. Η μάχη των υγεινομικών, που ήδη συναντάει την αλληλεγγύη της πλειοψηφίας του κόσμου, είναι μάχη για τη διάσωση της δημόσιας υγείας, μάχη για την πρόσβαση των φτωχών και των συνταξιούχων στην περίθαλψη και στο φάρμακο. Ο αγώνας αυτός μπορεί και πρέπει να νικήσει. Με συντονισμένες-δυναμικές και ενωτικές δράσεις των σωματείων, των επιτροπών κατοίκων και της Αριστεράς, η απεργία των υγειονομικών να γίνει υπόθεση όλης της κοινωνίας και βήμα για την ανατροπή της συγκυβέρνησης και των πολιτικών ισοπέδωσης του κοινωνικού κράτους, που απειλούν ανοιχτά τις ζωές μας.


1 BD-ES6000 BD-ES6000E Συσκευή αναπαραγωγής Blu-ray εγχειρίδιο χρήσης φανταστείτε τις δυνατότητες Σας ευχαριστούμε που αγοράσατε αυτό το προϊόν Samsung. Προκειμένου να λάβετε πιο ολοκληρωμένο σέρβις, δηλώστε το προϊόν σας στη διαδικτυακή διεύθυνση N-BD-ES6000,6000E-EN-EL.indd 오후 8:18:40\n2 Πληροφορίες για την ασφάλεια Προειδοποιηση ΠΡΟΚΕΙΜΕΝΟΥ ΝΑ ΜΕΙΩΣΕΤΕ ΤΟΝ ΚΙΝΔΥΝΟ ΗΛΕΚΤΡΟΠΛΗΞΙΑΣ, ΜΗΝ ΑΦΑΙΡΕΙΤΕ ΤΟ ΚΑΛΥΜΜΑ (Ή ΤΟ ΠΙΣΩ ΜΕΡΟΣ ΤΗΣ ΣΥΣΚΕΥΗΣ). ΔΕΝ ΥΠΑΡΧΟΥΝ ΕΞΑΡΤΗΜΑΤΑ ΜΕΣΑ ΣΤΗ ΣΥΣΚΕΥΗ ΠΟΥ ΜΠΟΡΟΥΝ ΝΑ ΕΠΙΣΚΕΥΑΣΤΟΥΝ ΑΠΟ ΤΟ ΧΡΗΣΤΗ. ΑΝΑΘΕΣΤΕ ΤΗΝ ΕΠΙΣΚΕΥΗ ΣΕ ΕΞΕΙΔΙΚΕΥΜΕΝΟ ΠΡΟΣΩΠΙΚΟ ΣΕΡΒΙΣ. ΠΡΟΣΟΧΗ ΚΙΝΔΥΝΟΣ ΗΛΕΚΤΡΟΠΛΗΞΙΑΣ ΜΗΝ ΑΝΟΙΓΕΤΕ ΤΗ ΣΥΣΚΕΥΗ Αυτό το σύμβολο σημαίνει επικίνδυνη τάση εντός ΠΡΟΣΟΧΗ: ΠΡΟΚΕΙΜΕΝΟΥ ΝΑ ΜΕΙΩΣΕΤΕ ΤΟΝ ΚΙΝΔΥΝΟ Αυτό το σύμβολο υποδεικνύει σημαντικές οδηγίες ΗΛΕΚΤΡΟΠΛΗΞΙΑΣ, ΜΗΝ ΑΦΑΙΡΕΙΤΕ ΤΟ ΚΑΛΥΜΜΑ (Ή που συνοδεύουν το προϊόν. του προϊόντος και προειδοποιεί για πιθανότητα ΤΟ ΠΙΣΩ ΜΕΡΟΣ ΤΗΣ ΣΥΣΚΕΥΗΣ). ΔΕΝ ΥΠΑΡΧΟΥΝ ηλεκτροπληξίας ή τραυματισμού. ΕΞΑΡΤΗΜΑΤΑ ΜΕΣΑ ΣΤΗ ΣΥΣΚΕΥΗ ΠΟΥ ΜΠΟΡΟΥΝ ΝΑ ΕΠΙΣΚΕΥΑΣΤΟΥΝ ΑΠΟ ΤΟ ΧΡΗΣΤΗ ΑΝΑΘΕΣΤΕ ΤΗΝ ΕΠΙΣΚΕΥΗ ΣΕ ΕΞΕΙΔΙΚΕΥΜΕΝΟ ΠΡΟΣΩΠΙΚΟ ΣΕΡΒΙΣ. Μην τοποθετείτε τον εξοπλισμό σε περιορισμένο χώρο, όπως μια βιβλιοθήκη ή αντίστοιχο μέρος. ΠΡΟΕΙΔΟΠΟΙΗΣΗ Για την αποφυγή βλάβης που ενδέχεται να οδηγήσει σε κίνδυνο πρόκλησης πυρκαγιάς ή ηλεκτροπληξίας, μην εκθέτετε τη συσκευή σε βροχή ή υγρασία. ΠΡΟΣΟΧΗ Η ΣΥΣΚΕΥΉ ΑΝΑΠΑΡΑΓΩΓΉΣ ΧΡΗΣΙΜΟΠΟΙΕΙ ΜΙΑ ΑΟΡΑΤΗ ΑΚΤΙΝΑ ΛΕΪΖΕΡ ΠΟΥ ΜΠΟΡΕΙ ΝΑ ΑΠΟΒΕΙ ΕΠΙΚΙΝΔΥΝΗ ΑΝ ΚΑΠΟΙΟΣ ΕΚΤΕΘΕΙ ΑΜΕΣΑ ΣΤΗΝ ΑΚΤΙΝΟΒΟΛΙΑ ΤΗΣ. ΒΕΒΑΙΩΘΕΙΤΕ ΟΤΙ ΧΡΗΣΙΜΟΠΟΙΕΙΤΕ ΣΩΣΤΑ ΤΗ ΣΥΣΚΕΥΉ ΑΝΑΠΑΡΑΓΩΓΉΣ BLU-RAY DISC ΟΠΩΣ ΥΠΟΔΕΙΚΝΥΕΤΑΙ. ΠΡΟΣΟΧΗ ΑΥΤΟ ΤΟ ΠΡΟΪΟΝ ΧΡΗΣΙΜΟΠΟΙΕΙ ΛΕΪΖΕΡ. Η ΧΡΗΣΗ ΕΛΕΓΧΩΝ Ή ΡΥΘΜΙΣΕΩΝ ΔΙΑΔΙΚΑΣΙΩΝ ΔΙΑΦΟΡΕΤΙΚΩΝ ΑΠΟ ΑΥΤΩΝ ΠΟΥ ΠΕΡΙΓΡΑΦΟΝΤΑΙ ΣΤΟ ΕΓΧΕΙΡΙΔΙΟ ΑΥΤΟ ΜΠΟΡΕΙ ΝΑ ΠΡΟΚΑΛΕΣΟΥΝ ΤΗΝ ΕΚΛΥΣΗ ΕΠΙΒΛΑΒΟΥΣ ΑΚΤΙΝΟΒΟΛΙΑΣ. ΜΗΝ ΑΝΟΙΓΕΤΕ ΤΟ ΚΑΛΥΜΜΑ ΚΑΙ ΜΗΝ ΚΑΝΕΤΕ ΕΠΙΣΚΕΥΕΣ ΜΟΝΟΣ ΣΑΣ. ΑΝΑΘΕΣΤΕ ΤΗΝ ΕΠΙΣΚΕΥΗ ΣΕ ΕΞΕΙΔΙΚΕΥΜΕΝΟ ΠΡΟΣΩΠΙΚΟ ΣΕΡΒΙΣ. Αυτό το προϊόν πληροί τους κανονισμούς της Ε.Ε. όταν χρησιμοποιούνται θωρακισμένα καλώδια και βύσματα για τη σύνδεσή του με άλλον εξοπλισμό. Για να αποφύγετε ηλεκτρομαγνητικές παρεμβολές με ηλεκτρικές συσκευές, όπως π.χ. ραδιόφωνα και τηλεοράσεις, χρησιμοποιήστε θωρακισμένα καλώδια και βύσματα για τις συνδέσεις. ΣΗΜΑΝΤΙΚΗ ΣΗΜΕΙΩΣΗ Το καλώδιο ρεύματος σε αυτόν το εξοπλισμό παρέχεται με χυτό φις στο οποίο υπάρχει μία ασφάλεια. Η τιμή της ασφάλειας αναγράφεται στην όψη του φις. Εάν χρειάζεται αντικατάσταση, πρέπει να χρησιμοποιήσετε μια ασφάλεια εγκεκριμένη κατά BS1362 με την ίδια ονομαστική τιμή. Ποτέ μην χρησιμοποιείτε φις χωρίς το κάλυμμα της ασφάλειας, εάν αυτό είναι αποσπώμενο. Εάν απαιτείται ανταλλακτικό κάλυμμα ασφάλειας, θα πρέπει να είναι του ίδιου χρώματος με αυτό της όψης του φις με τις ακίδες. Διατίθενται ανταλλακτικά καλύμματα από την αντιπροσωπία Εάν το προσαρτημένο φις δεν είναι κατάλληλο για τις πρίζες στο σπίτι σας ή εάν το καλώδιο δεν είναι αρκετά μακρύ ώστε να φθάσει σε κάποια πρίζα, θα πρέπει να αγοράσετε ένα κατάλληλο καλώδιο προέκτασης εγκεκριμένο ως προς την ασφάλεια ή να συμβουλευτείτε την αντιπροσωπία για βοήθεια. Ωστόσο, εάν δεν υπάρχει εναλλακτική λύση από την κοπή του φις, αφαιρέστε την ασφάλεια και, στη συνέχεια, απορρίψτε το φις με προσοχή. Μην συνδέετε το κομμένο φις σε πρίζα ρεύματος, καθώς υπάρχει κίνδυνος ηλεκτροπληξίας από το γυμνό εύκαμπτο καλώδιο. Για την αποσύνδεση της συσκευής από την παροχή ρεύματος, τραβήξτε το φις από την πρίζα. Το προϊόν που συνοδεύεται από αυτό το εγχειρίδιο οδηγιών υπάγεται σε προκαθορισμένα πνευματικά δικαιώματα συγκεκριμένων φορέων. 2 Ελληνικά 02235N-BD-ES6000,6000E-EN-EL.indd 오후 8:18:40\n3 ΠΡΟΪΟΝ ΛΕΪΖΕΡ ΚΑΤΗΓΟΡΙΑΣ 1 LASER PRODUCT LASER PRODUKT LASER LAITE LASER APPARAT LÁSER CLASE 1 Προφυλάξεις Σημαντικές οδηγίες για την ασφάλεια Διαβάστε προσεκτικά αυτές τις οδηγίες λειτουργίας προτού χρησιμοποιήσετε τη μονάδα. Ακολουθήστε όλες τις οδηγίες για την ασφάλεια που αναφέρονται παρακάτω. Κρατήστε πρόχειρες αυτές τις οδηγίες λειτουργίας για μελλοντική αναφορά Διαβάστε αυτές τις οδηγίες. Φυλάξτε αυτές τις οδηγίες. Λάβετε υπόψη σας όλες τις προειδοποιήσεις. Ακολουθήστε όλες τις οδηγίες. Μη χρησιμοποιείτε αυτή τη συσκευή κοντά σε νερό. 6. Καθαρίζετε μόνο με ένα στεγνό πανί. 9. Μη ματαιώνετε τον σκοπό ασφαλείας του πολωμένου φις ή του φις με ακροδέκτη γείωσης. Τα πολωμένα φις διαθέτουν δύο πλακέ ακροδέκτες, με τον έναν πιο πλατύ από τον άλλο. Τα φις με ακροδέκτη γείωσης διαθέτουν δύο πλακέ ακροδέκτες και έναν τρίτο κυλινδρικό ακροδέκτη γείωσης. Ο πλακέ ακροδέκτης ή ο τρίτος κυλινδρικός ακροδέκτης παρέχονται για την ασφάλειά σας. Αν το παρεχόμενο φις δεν ταιριάζει στην πρίζα σας, συμβουλευτείτε έναν ηλεκτρολόγο για την αντικατάσταση της πεπαλαιωμένης πρίζας. 10. Μην πατάτε και μη διπλώνετε το καλώδιο ρεύματος, προστατεύστε το από φθορές ειδικά στο φις, τις υποδοχές και τα σημεία σύνδεσης με τη συσκευή. 11. Χρησιμοποιείτε μόνο τα προσαρτήματα/ αξεσουάρ που καθορίζονται από τον κατασκευαστή. 12. Χρησιμοποιείτε μόνο το καροτσάκι, τη βάση, το τρίποδο, το στήριγμα ή το τραπέζι που καθορίζεται από τον κατασκευαστή ή πωλείται μαζί με τη συσκευή. Όταν χρησιμοποιείτε καροτσάκι, θα πρέπει να το μετακινείτε μαζί με τη συσκευή με προσοχή για να αποφύγετε τραυματισμό από ενδεχόμενη ανατροπή. 13. Αποσυνδέετε αυτή τη συσκευή κατά τη διάρκεια καταιγίδων με κεραυνούς ή όταν δεν τη χρησιμοποιείτε για μεγάλες χρονικές περιόδους. 14. Αναθέτετε όλες τις εργασίες επισκευής σε εξουσιοδοτημένο προσωπικό σέρβις. Απαιτείται σέρβις όταν η συσκευή έχει υποστεί οποιαδήποτε ζημιά, όπως ζημιά στο καλώδιο ρεύματος ή στο φις, πτώση υγρού ή αντικειμένων μέσα στη συσκευή, έκθεση της συσκευής σε βροχή ή υγρασία, μη φυσιολογική λειτουργία ή πτώση της συσκευής. Ελληνικά 02235N-BD-ES6000,6000E-EN-EL.indd 3 Πληροφορίες για την ασφάλεια CLASS 1 KLASSE 1 LUOKAN 1 KLASS 1 PRODUCTO 8. Μην τοποθετείτε κοντά σε πηγές θερμότητας όπως καλοριφέρ, θερμαντικά σώματα, ηλεκτρικές κουζίνες ή άλλες συσκευές (συμπεριλαμβανομένων δεκτών AV) που παράγουν θερμότητα. 01 Η παρούσα συσκευή αναπαραγωγής CD έχει κατηγοριοποιηθεί ως προϊόν ΛΕΪΖΕΡ ΚΑΤΗΓΟΡΙΑΣ 1. Με τη διενέργεια χειρισμών, ρυθμίσεων ή διαδικασιών άλλων από αυτών που καθορίζονται σε αυτό το έγγραφο, υπάρχει κίνδυνος έκθεσης σε ακτινοβολία. ΠΡΟΣΟΧΗ: ΟΡΑΤΗ ΚΑΙ ΑΟΡΑΤΗ ΑΚΤΙΝΟΒΟΛΙΑ ΛΕΪΖΕΡ ΚΑΤΗΓΟΡΙΑΣ 3B ΚΑΤΑ ΤΟ ΑΝΟΙΓΜΑ. ΑΠΟΦΥΓΕΤΕ ΤΗΝ ΕΚΘΕΣΗ ΣΤΗ ΔΕΣΜΗ (IEC ) ΑΥΤΟ ΤΟ ΠΡΟΪΟΝ ΧΡΗΣΙΜΟΠΟΙΕΙ ΛΕΪΖΕΡ. Η ΧΡΗΣΗ ΕΛΕΓΧΩΝ Ή ΡΥΘΜΙΣΕΩΝ Ή Η ΕΚΤΕΛΕΣΗ ΔΙΑΔΙΚΑΣΙΩΝ ΔΙΑΦΟΡΕΤΙΚΩΝ ΑΠΟ ΑΥΤΩΝ ΠΟΥ ΠΕΡΙΓΡΑΦΟΝΤΑΙ ΣΤΟ ΕΓΧΕΙΡΙΔΙΟ ΑΥΤΟ ΜΠΟΡΕΙ ΝΑ ΠΡΟΚΑΛΕΣΟΥΝ ΤΗΝ ΕΚΛΥΣΗ ΕΠΙΒΛΑΒΟΥΣ ΑΚΤΙΝΟΒΟΛΙΑΣ. ΜΗΝ ΑΝΟΙΓΕΤΕ ΤΟ ΚΑΛΥΜΜΑ ΚΑΙ ΜΗΝ ΚΑΝΕΤΕ ΕΠΙΣΚΕΥΕΣ ΜΟΝΟΙ ΣΑΣ. ΑΝΑΘΕΣΤΕ ΤΗΝ ΕΠΙΣΚΕΥΗ ΣΕ ΕΞΕΙΔΙΚΕΥΜΕΝΟ ΠΡΟΣΩΠΙΚΟ. 7. Μη φράζετε τα ανοίγματα εξαερισμού. Εγκαταστήστε σύμφωνα με τις οδηγίες του κατασκευαστή 오후 8:18:41\n4 Πληροφορίες για την ασφάλεια Φύλαξη και διαχείριση δίσκων Κράτημα των δίσκων -- Τυχόν δαχτυλιές ή γρατσουνιές στο δίσκο ενδέχεται να μειώσουν την ποιότητα του ήχου και της εικόνας ή να προκαλέσουν παράλειψη περιεχομένου. -- Αποφεύγετε να αγγίζετε την επιφάνεια του δίσκου στα σημεία όπου έχουν εγγραφεί δεδομένα. -- Κρατάτε το δίσκο από τις άκρες του, έτσι ώστε να μη δημιουργήσετε δαχτυλιές στην επιφάνεια. -- Μην κολλάτε χαρτί ή ταινία στο δίσκο. Καθαρισμός των δίσκων -- Αν ο δίσκος έχει δαχτυλιές ή είναι λερωμένος, καθαρίστε τον με ένα ήπιο απορρυπαντικό αραιωμένο σε νερό και σκουπίστε τον με ένα μαλακό πανί. -- Κατά τον καθαρισμό, σκουπίζετε απαλά από το εσωτερικό προς το εξωτερικό μέρος του δίσκου. Φύλαξη των δίσκων `` Μην τους αφήνετε στο άμεσο ηλιακό φως. `` Διατηρήστε τους σε ένα δροσερό αεριζόμενο χώρο. `` Διατηρήστε τους σε ένα καθαρό προστατευτικό κάλυμμα και φυλάξτε τους κατακόρυφα. Προφυλάξεις για τη μεταχείριση της συσκευής Μη βρέχετε και μην πιτσιλάτε με υγρά αυτή τη συσκευή. Μην τοποθετείτε αντικείμενα που περιέχουν υγρά, όπως ανθοδοχεία, επάνω στη συσκευή. Για να απενεργοποιήσετε εντελώς αυτή τη συσκευή, πρέπει να τραβήξετε έξω το φις ρεύματος από την πρίζα. Συνεπώς, η πρόσβαση στο φις ρεύματος πρέπει να είναι εύκολη και γρήγορη κάθε στιγμή. Μη συνδέετε πολλαπλές ηλεκτρικές συσκευές στην ίδια πρίζα. Η υπερφόρτωση μιας πρίζας μπορεί να προκαλέσει υπερθέρμανση και πυρκαγιά. 4 Ελληνικά 02235N-BD-ES6000,6000E-EN-EL.indd 4 Συντήρηση του περιβλήματος. -- Προτού συνδέσετε άλλα εξαρτήματα σε αυτή τη συσκευή αναπαραγωγής, φροντίστε να τα απενεργοποιήσετε. -- Αν μετακινήσετε ξαφνικά τη συσκευή αναπαραγωγής από έναν ψυχρό σε έναν θερμό χώρο, ενδέχεται να σχηματιστεί συμπύκνωση υγρασίας στα λειτουργικά μέρη και το φακό της, προκαλώντας προβλήματα κατά την αναπαραγωγή δίσκων. Αν συμβεί κάτι τέτοιο, αποσυνδέστε τη συσκευή αναπαραγωγής, περιμένετε δύο ώρες και, στη συνέχεια, συνδέστε το φις στην πρίζα. Κατόπιν, τοποθετήστε το δίσκο και δοκιμάστε ξανά να τον αναπαράγετε. Αν το προϊόν παράγει αφύσικο θόρυβο, μυρωδιά καμένου ή καπνό, απενεργοποιήστε το αμέσως από το διακόπτη λειτουργίας και αποσυνδέστε το φις ρεύματος από την πρίζα. Κατόπιν, επικοινωνήστε με το πλησιέστερο κέντρο εξυπηρέτησης πελατών για τεχνική υποστήριξη. Μη χρησιμοποιείτε το προϊόν. Η χρήση του προϊόντος σε αυτήν την κατάσταση ενδέχεται να προκαλέσει πυρκαγιά ή ηλεκτροπληξία. Χρήση της λειτουργίας 3D ΣΗΜΑΝΤΙΚΕΣ ΠΛΗΡΟΦΟΡΙΕΣ ΣΕ ΣΧΕΣΗ ΜΕ ΤΗΝ ΥΓΕΙΑ ΚΑΙ ΤΗΝ ΑΣΦΑΛΕΙΑ ΓΙΑ ΤΙΣ ΕΙΚΟΝΕΣ 3D Διαβάστε και κατανοήστε τις ακόλουθες πληροφορίες για την ασφάλεια προτού χρησιμοποιήσετε τη λειτουργία 3D. Ορισμένοι θεατές ενδέχεται να αισθανθούν δυσφορία κατά την παρακολούθηση τηλεόρασης 3D, όπως ζαλάδα, ναυτία και πονοκεφάλους. Αν παρουσιαστεί οποιοδήποτε τέτοιο σύμπτωμα, σταματήστε να παρακολουθείτε τηλεόραση 3D, βγάλτε τα γυαλιά 3D Active και ξεκουραστείτε. Η παρακολούθηση εικόνων 3D για παρατεταμένο χρονικό διάστημα ενδέχεται να προκαλέσει κόπωση των ματιών. Αν νιώσετε τα μάτια σας κουρασμένα, σταματήστε να παρακολουθείτε τηλεόραση 3D, βγάλτε τα γυαλιά 3D Active και ξεκουραστείτε. Ένας υπεύθυνος ενήλικας θα πρέπει να ελέγχει συχνά τα παιδιά που χρησιμοποιούν τη λειτουργία 3D. Αν κάποιο παιδί αναφέρει ότι έχει κουρασμένα μάτια, πονοκέφαλο, ζαλάδα ή ναυτία, ζητήστε του να σταματήσει να παρακολουθεί τηλεόραση 3D και να ξεκουραστεί. Μη χρησιμοποιείτε τα γυαλιά 3D Active για άλλους σκοπούς (όπως ως γυαλιά μυωπίας, γυαλιά ηλίου, προστατευτικά γυαλιά κλπ.) 오후 8:18:41\n5 01 Μη χρησιμοποιείτε τη λειτουργία 3D ή τα γυαλιά 3D Active όταν περπατάτε ή μετακινείστε. Αν χρησιμοποιήσετε τη λειτουργία 3D ή τα γυαλιά 3D Active ενώ μετακινείστε, ενδέχεται να χτυπήσετε σε αντικείμενα, να σκοντάψετε και/ή να πέσετε, με αποτέλεσμα να τραυματιστείτε σοβαρά. Αν θέλετε να απολαύσετε περιεχόμενο 3D, συνδέστε μια συσκευή 3D (δέκτης AV ή τηλεόραση που είναι συμβατή με 3D) στη θύρα HDMI OUT του προϊόντος χρησιμοποιώντας ένα καλώδιο HDMI υψηλής ταχύτητας. Φορέστε γυαλιά 3D προτού αναπαράγετε το περιεχόμενο 3D. Η συσκευή αναπαραγωγής παράγει σήματα 3D μόνο μέσω ενός καλωδίου HDMI που είναι συνδεδεμένο στη θύρα HDMI OUT. Επειδή η ανάλυση βίντεο στον τρόπο λειτουργίας αναπαραγωγής 3D παραμένει σταθερή στην ανάλυση του αρχικού βίντεο 3D, δεν μπορείτε να αλλάξετε την ανάλυση σύμφωνα με τις προτιμήσεις σας. Ορισμένες λειτουργίες όπως το BD Wise, η προσαρμογή μεγέθους οθόνης και η προσαρμογή ανάλυσης ενδέχεται να μην εκτελούνται σωστά στον τρόπο λειτουργίας αναπαραγωγής 3D. Πρέπει να χρησιμοποιήσετε ένα καλώδιο HDMI υψηλής ταχύτητας για τη σωστή έξοδο του σήματος 3D. Παραμείνετε σε απόσταση τουλάχιστον τρεις φορές το πλάτος της οθόνης από την τηλεόραση όταν παρακολουθείτε εικόνες 3D. Για παράδειγμα, αν έχετε μια οθόνη 46 ιντσών, παραμείνετε σε απόσταση 138 ίντσες (3,5 μέτρα) από την οθόνη. Για τη βέλτιστη εικόνα 3D, τοποθετήστε την οθόνη βίντεο 3D στο επίπεδο των ματιών σας. Όταν η συσκευή αναπαραγωγής είναι συνδεδεμένη σε ορισμένες συσκευές 3D, το εφέ 3D ενδέχεται να μη λειτουργεί σωστά. Αυτή η συσκευή αναπαραγωγής δεν μετατρέπει περιεχόμενο 2D σε 3D. Η επωνυμία "Blu-ray 3D" και το λογότυπο Bluray 3D είναι εμπορικά σήματα της Blu-ray Disc Association. Πληροφορίες για την ασφάλεια Πνευματικά δικαιώματα 2012 Samsung Electronics Co.,Ltd. Με την επιφύλαξη παντός δικαιώματος. Δεν επιτρέπεται η αναπαραγωγή ή αντιγραφή μέρους ή ολόκληρου του παρόντος εγχειριδίου χρήσης, χωρίς πρότερη γραπτή άδεια από τη Samsung Electronics Co.,Ltd. Ελληνικά 02235N-BD-ES6000,6000E-EN-EL.indd 오후 8:18:41\n6 Περιεχόμενο Πληροφορίες για την ασφάλεια Προειδοποιηση Προφυλάξεις Σημαντικές οδηγίες για την ασφάλεια 4 Φύλαξη και διαχείριση δίσκων 4 Χρήση της λειτουργίας 3D 4 5 Προφυλάξεις για τη μεταχείριση της συσκευής Πνευματικά δικαιώματα Έναρξη χρήσης Συμβατότητα δίσκων και μορφών Τύποι δίσκων και περιεχόμενο που μπορεί να αναπαράγει η συσκευή αναπαραγωγής Τύποι δίσκων που δεν μπορεί να αναπαράγει η συσκευή αναπαραγωγής Κωδικός περιοχής Λογότυπα δίσκων που αναπαράγονται από τη συσκευή αναπαραγωγής Πρόσθετα εξαρτήματα 13 Πίσω όψη Πρόσοψη Τηλεχειριστήριο Γνωριμία με το τηλεχειριστήριο Συνδέσεις Διαδικασία αρχικών ρυθμίσεων 19 Πρόσβαση στην οθόνη ρυθμίσεων Σύνδεση σε τηλεόραση Σύνδεση σε ηχοσύστημα Μέθοδος 1 Σύνδεση σε δέκτη AV που υποστηρίζει HDMI Μέθοδος 2 Σύνδεση σε δέκτη AV με αποκωδικοποιητή Dolby Digital ή DTS Σύνδεση σε δρομολογητή δικτύου Ενσύρματο δίκτυο Ασύρματο δίκτυο 6 Ελληνικά 02235N-BD-ES6000,6000E-EN-EL.indd 6 Αρχική οθόνη Κουμπιά του τηλεχειριστηρίου που χρησιμοποιούνται για το μενού ρυθμίσεων Λειτουργίες μενού ρυθμίσεων Τα δίκτυα και το Διαδίκτυο Διαμόρφωση της σύνδεσης δικτύου Wi-Fi Direct Soft AP Ρυθμίσεις AllShare Αναβάθμιση λογισμικού Μέσω Διαδικτύου Μέσω USB Αпό δίσκο Αпό αρχ. λήψης Αναβ. σε κατ. αναμονής Media Play Υποστηριζόμενες μορφές Ρυθμίσεις Αναπαραγωγή βιντεοδίσκων του εμπορίου Η οθόνη αναπαραγωγής AllShare Play Προσπέλαση της οθόνης του προγράμματος αναπαραγωγής AllShare Play Η οθόνη AllShare Play με μια ματιά Αναπαραγωγή αρχείων σε συσκευή USB ή κινητό τηλέφωνο συμβατό με USB 33 Αναπαραγωγή δίσκων ήχου του εμπορίου 34 Αναπαραγωγή δίσκου με περιεχόμενο εγγεγραμμένο από το χρήστη Χειριστήρια οθόνης μουσικής Χρήση της λειτουργίας δικτύου AllShare Λήψη του λογισμικού AllShare Αναπαραγωγή περιεχομένου που βρίσκεται στον υπολογιστή σας ή σε συσκευή DLNA, μέσω της συσκευής αναπαραγωγής Blu-ray Disc Έλεγχος της αναπαραγωγής περιεχομένου που βρίσκεται στον υπολογιστή σας, από το Smart Phone σας 오후 8:18:42\n7 Κουμπιά του τηλεχειριστηρίου που χρησιμοποιούνται για την αναπαραγωγή βίντεο Χρήση του μενού Εργαλεία 47 Κουμπιά του τηλεχειριστηρίου που χρησιμοποιούνται για την αναπαραγωγή μουσικής 48 Έλεγχος της αναπαραγωγής μουσικής Χρήση του μενού Εργαλεία Επανάληψη των κομματιών που υπάρχουν σε δίσκο CD ήχου Αναπαραγωγή με τυχαία σειρά των κομματιών που υπάρχουν σε δίσκο CD ήχου Δημιουργία λίστας αναπαραγωγής από δίσκο CD 39 Αντιγραφή Ειδοποίηση συμμόρφωσης και συμβατότητας Προστασία από αντιγραφή Αποποίηση ευθυνών για τις υπηρεσίες δικτύου Περιεχόμενο 36 Παράρτημα Έλεγχος της αναπαραγωγής βίντεο Άδεια χρήσης Πρόσθετες πληροφορίες 50 Σημείωση Ανάλυση σύμφωνα με τον τύπο περιεχομένου Επιλογή ψηφιακής εξόδου 54 Αντιμετώπιση προβλημάτων 57 Προδιαγραφές 56 Επισκευές Αναπαραγωγή περιεχομένου φωτογραφιών Χρήση του μενού Εργαλεία Χρήση του μενού Εργαλεία όταν ένα αρχείο είναι επιλεγμένο Υπηρεσίες δικτύου Χρήση του Smart Hub Το Smart Hub με μια ματιά Χρήση του προγράμματος περιήγησης Web BD-LIVE Ελληνικά 02235N-BD-ES6000,6000E-EN-EL.indd 오후 8:18:42\n8 Έναρξη χρήσης Συμβατότητα δίσκων και μορφών Τύποι δίσκων και περιεχόμενο που μπορεί να αναπαράγει η συσκευή αναπαραγωγής Μέσο ΒΙΝΤΕΟ ΜΟΥΣΙΚΗ ΦΩΤΟΓΡΑΦΙΕΣ Τύπος δίσκου Blu-ray Disc 3D Blu-ray Disc DVD-VIDEO DVD-RW DVD-R DVD+RW DVD+R CD-RW/-R, DVD-RW/-R, BD-RE/-R CD-RW/-R, DVD-RW/-R, BD-RE/-R Λεπτομέρειες Δίσκοι BD-ROM ή BD-RE/-R που έχουν εγγραφεί στη μορφή BD-RE. Δίσκοι DVD-VIDEO, DVD+RW/DVD-RW(V)/DVD-R/+R που έχουν εγγραφεί και οριστικοποιηθεί ή μέσα αποθήκευσης USB που περιλαμβάνουν περιεχόμενο DivX, MKV, MP4. Μουσική που έχει εγγραφεί σε ένα δίσκο CD-RW/-R, DVD-RW/-R, BD-RE/-R ή σε ένα μέσο αποθήκευσης USB που περιλαμβάνει περιεχόμενο MP3 ή WMA. Φωτογραφίες που έχουν εγγραφεί σε ένα δίσκο CD-RW/-R, DVD-RW/-R, BD-RE/-R ή σε ένα μέσο αποθήκευσης USB που περιλαμβάνει περιεχόμενο JPEG. ΣΗΜΕΙΩΣΗ \_\_ Η συσκευή αναπαραγωγής ενδέχεται να μην αναπαράγει ορισμένους δίσκους CD-RW/-R και DVD-R λόγω του τύπου δίσκου ή των συνθηκών εγγραφής. \_\_ Αν ένας δίσκος DVD-RW/-R δεν έχει εγγραφεί σωστά στη μορφή DVD-Video, δεν είναι δυνατή η αναπαραγωγή του. \_\_ Η συσκευή αναπαραγωγής δεν αναπαράγει περιεχόμενο που έχει εγγραφεί σε δίσκο DVD-R με ρυθμό μετάδοσης bit που υπερβαίνει τα 10 Mbps. \_\_ Η συσκευή αναπαραγωγής δεν αναπαράγει περιεχόμενο που έχει εγγραφεί σε δίσκο BD-R ή συσκευή USB με ρυθμό μετάδοσης bit που υπερβαίνει τα 25 Mbps. \_\_ Η αναπαραγωγή ενδέχεται να μην είναι δυνατή με ορισμένους τύπους δίσκων ή όταν χρησιμοποιούνται συγκεκριμένες λειτουργίες, όπως η αλλαγή οπτικής γωνίας και η προσαρμογή του λόγου πλευρών. Οι πληροφορίες σχετικά με τους δίσκους αναγράφονται λεπτομερώς στη συσκευασία τους. Ανατρέξτε σε αυτές αν είναι απαραίτητο. \_\_ Κατά την αναπαραγωγή ενός δίσκου BD-J, η φόρτωση ενδέχεται να διαρκέσει περισσότερο από έναν κανονικό δίσκο ή ορισμένες λειτουργίες ενδέχεται να εκτελούνται αργά. Τύποι δίσκων που δεν μπορεί να αναπαράγει η συσκευή αναπαραγωγής HD DVD DVD-ROM/PD/ MV κ.λπ. DVD-RAM DVD-RW (τρόπος λειτουργίας VR) Super Audio CD (εκτός από τη στρώση CVD/CD-ROM/CDV/ CD) CD-G/CD-I/LD (σε δίσκους CD-G αναπαράγεται μόνο ο ήχος και όχι τα γραφικά) Δίσκοι DVD-R χωρητικότητας 3,9 GB για εγγραφές 8 Ελληνικά 02235N-BD-ES6000,6000E-EN-EL.indd 오후 8:18:43\n9 Κωδικός περιοχής Blu-ray Disc Κωδικός περιοχής DVD-VIDEO BD-LIVE DivX Περιοχή a Βόρεια Αμερική, Κεντρική Αμερική, Νότια Αμερική, Κορέα, Ιαπωνία, Ταϊβάν, Χονγκ Κονγκ και Νοτιοανατολική Ασία. b Ευρώπη, Γροιλανδία, Γαλλικές επικράτειες, Μέση Ανατολή, Αφρική, Αυστραλία και Νέα Ζηλανδία. c 3D Blu-ray Disc Έναρξη χρήσης Τύπος δίσκου Blu-ray Disc 02 Οι συσκευές αναπαραγωγής και οι δίσκοι έχουν κωδικοποίηση κατά περιοχή. Για να αναπαράγεται ένας δίσκος, αυτοί οι κωδικοί περιοχής πρέπει να ταιριάζουν. Αν οι κωδικοί δεν ταιριάζουν, ο δίσκος δεν αναπαράγεται. Ο αριθμός περιοχής για αυτή τη συσκευή αναπαραγωγής εμφανίζεται στο πίσω μέρος της συσκευής αναπαραγωγής. Λογότυπα δίσκων που αναπαράγονται από τη συσκευή αναπαραγωγής Ινδία, Κίνα, Ρωσία, Κεντρική και Νότια Ασία. 1 Η.Π.Α., επικράτειες των Η.Π.Α. και Καναδάς 2 Ευρώπη, Ιαπωνία, Μέση Ανατολή, Αίγυπτος, Νότια Αφρική, Γροιλανδία 3 Ταϊβάν, Κορέα, Φιλιππίνες, Ινδονησία, Χονγκ Κονγκ 4 Μεξικό, Νότια Αμερική, Κεντρική Αμερική, Αυστραλία, Νέα Ζηλανδία, Νησιά Ειρηνικού, Καραϊβική 5 Ρωσία, Ανατολική Ευρώπη, Ινδία, το μεγαλύτερο μέρος της Αφρικής, Βόρεια Κορέα, Μογγολία 6 Κίνα Σύστημα μετάδοσης PAL στο Η.Β., τη Γαλλία, τη Γερμανία κλπ. Ελληνικά 02235N-BD-ES6000,6000E-EN-EL.indd 오후 8:18:44\n10 Έναρξη χρήσης Υποστηριζόμενες μορφές Υποστήριξη αρχείων βίντεο Επέκταση αρχείου Περιέχον αρχείο Codec βίντεο *.avi *.mkv *.asf *.wmv *.mp4 *.3gp *.vro *.mpg *.mpeg *.ts *.tp *.trp AVI MKV ASF MP4 3GP VRO VOB PS TS Ανάλυση Ρυθμός καρέ (fps) DivX 3.11/4.x/ 5.x/6.1 MPEG4 SP/ASP 1920x1080 H.264 BP/ MP/HP Window Media Video v9 MPEG2 MPEG1 1920x x288 Ρυθμός μετάδοσης bit (Mbps) 20 6~30 24/25/30 24/25/ Codec ήχου Dolby Digital LPCM AAC HE-AAC WMA DD+ MP3 DTS 20 `` Περιορισμοί -- Ακόμα και όταν κάποιο αρχείο έχει κωδικοποιηθεί με ένα υποστηριζόμενο codec που αναφέρεται παραπάνω, το αρχείο ενδέχεται να μην αναπαράγεται αν το περιεχόμενό του είναι ελαττωματικό ή αλλοιωμένο. -- Η κανονική αναπαραγωγή δεν είναι εγγυημένη αν οι πληροφορίες κοντέινερ του αρχείου είναι εσφαλμένες ή αν το ίδιο το αρχείο είναι κατεστραμμένο. -- Τα αρχεία που έχουν υψηλότερο ρυθμό μετάδοσης bit ή ρυθμό καρέ από τον τυπικό ενδέχεται να παρουσιάζουν διακοπές όταν αναπαράγονται. -- Η λειτουργία αναζήτησης (παράλειψης) δεν είναι διαθέσιμη αν ο πίνακας ευρετηρίου του αρχείου έχει αλλοιωθεί. -- Κατά την απομακρυσμένη αναπαραγωγή ενός αρχείου μέσω σύνδεσης δικτύου, η αναπαραγωγή του βίντεο ενδέχεται να παρουσιάζει διακοπές, ανάλογα με την ταχύτητα του δικτύου. -- Ορισμένες συσκευές USB/ψηφιακές φωτογραφικές μηχανές ενδέχεται να μην είναι συμβατές με τη συσκευή αναπαραγωγής. `` Αποκωδικοποιητής βίντεο -- Υποστηρίζει έως και H.264 Level Δεν υποστηρίζει GMC 2 ή υψηλότερο. `` Αποκωδικοποιητής ήχου -- Υποστηρίζεται WMA 7, 8, 9 και STD -- Δεν υποστηρίζεται αποκωδικοποίηση πολυκαναλικού ήχου ή ήχου χωρίς απώλειες WMA 9 PRO, αν ο αριθμός των καναλιών είναι μεγαλύτερος από Δεν υποστηρίζει ρυθμό δειγματοληψίας WMA μονοφωνικού ήχου 22050Hz. 10 Ελληνικά 02235N-BD-ES6000,6000E-EN-EL.indd 오후 8:18:44\n11 `` Σχόλια Υποστηριζόμενες μορφές αρχείων υποτίτλων DivX *.ttxt, *.smi, *.srt, *.sub, *.txt ΣΗΜΕΙΩΣΗ \_\_ Ορισμένοι δίσκοι μορφής DivX, MKV και MP4 ενδέχεται να μην αναπαράγονται, ανάλογα με την ανάλυση βίντεο και το ρυθμό καρέ τους. Υποστήριξη αρχείων μουσικής Επέκταση αρχείου *.mp3 *.wma Περιέχον αρχείο MP3 WMA Codec ήχου Εύρος υποστήριξης WMA * Ρυθμοί δειγματοληψίας (σε khz) - 8, 11, 16, 22, 32, 44.1, 48 * Ρυθμοί μετάδοσης bit - Όλοι οι ρυθμοί μετάδοσης bit- στο εύρος από 5kbps έως 384kbps MP3 - Σημειώσεις σχετικά με τη σύνδεση USB Αυτή η συσκευή αναπαραγωγής υποστηρίζει μέσα αποθήκευσης USB, συσκευές αναπαραγωγής MP3, ψηφιακές φωτογραφικές μηχανές και συσκευές USB ανάγνωσης καρτών. Ορισμένες συσκευές USB/ψηφιακές φωτογραφικές μηχανές ενδέχεται να μην είναι συμβατές με τη συσκευή αναπαραγωγής. Αυτή η συσκευή αναπαραγωγής υποστηρίζει τα συστήματα αρχείων FAT16, FAT32 και NTFS. Συνδέετε τις συσκευές USB απευθείας στη θύρα USB της συσκευής αναπαραγωγής. Η σύνδεση μέσω καλωδίου USB ενδέχεται να προκαλέσει προβλήματα συμβατότητας. Η εισαγωγή πολλαπλών συσκευών αποθήκευσης σε μια μονάδα ανάγνωσης πολλαπλών καρτών ενδέχεται να προκαλέσει εσφαλμένη λειτουργία της μονάδας ανάγνωσης. Ελληνικά 02235N-BD-ES6000,6000E-EN-EL.indd 11 Έναρξη χρήσης ĞĞ Η συσκευή αναπαραγωγής δεν υποστηρίζει το πρωτόκολλο PTP. Μην αποσυνδέετε μια συσκευή USB κατά τη διάρκεια της διαδικασίας "φόρτωσης". Όσο υψηλότερη είναι η ανάλυση της εικόνας, τόσο περισσότερος χρόνος χρειάζεται για να εμφανιστεί η εικόνα. Αυτή η συσκευή αναπαραγωγής δεν μπορεί να αναπαράγει αρχεία MP3 με τεχνολογία DRM (Digital Rights Management) που γίνονται λήψη από εμπορικές τοποθεσίες. Η συσκευή αναπαραγωγής υποστηρίζει μόνο βίντεο με ρυθμό καρέ χαμηλότερο από 30 fps. Η συσκευή αναπαραγωγής υποστηρίζει μόνο συσκευές USB τύπου MSC (Mass Storage Class) όπως μονάδες παλάμης, συσκευές ανάγνωσης καρτών Flash και μονάδες σκληρού δίσκου USB. (Δεν υποστηρίζεται HUB.) Ορισμένες συσκευές σκληρού δίσκου USB, συσκευές ανάγνωσης πολλαπλών καρτών και μονάδες παλάμης ενδέχεται να μην είναι συμβατές με αυτή τη συσκευή αναπαραγωγής. Αν ορισμένες συσκευές USB απαιτούν υπερβολική ισχύ, ενδέχεται να περιορίζονται από τη συσκευή ασφαλείας του κυκλώματος. Αν η αναπαραγωγή από μια μονάδα σκληρού δίσκου USB είναι ασταθής, παρέχετε πρόσθετη ισχύ συνδέοντας τη μονάδα σκληρού δίσκου σε μια πρίζα. Αν το πρόβλημα παραμένει, επικοινωνήστε με τον κατασκευαστή της μονάδας σκληρού δίσκου USB. Πρέπει να καταργήσετε με ασφάλεια τη συσκευή αποθήκευσης USB (με την εκτέλεση της λειτουργίας "Ασφαλής αφαίρεση USB" προκειμένου να αποτρέψετε το ενδεχόμενο βλάβης στη μνήμη USB). Πατήστε το κουμπί HOME για να μεταβείτε στην αρχική οθόνη, πατήστε το ΚΙΤΡΙΝΟ κουμπί (C) και, στη συνέχεια, πατήστε το κουμπί v. Η εταιρεία SAMSUNG δεν ευθύνεται για την καταστροφή αρχείων δεδομένων ή την απώλεια δεδομένων. Η συσκευή αναπαραγωγής δεν υποστηρίζει συμπιεσμένα αρχεία, αραιά αρχεία και κρυπτογραφημένα αρχεία του συστήματος NTFS. -- Προτού αποσυνδέσετε μια συσκευή USB, χρησιμοποιήστε τη λειτουργία ασφαλούς κατάργησης USB. -- Αν δεν χρησιμοποιήσετε τη λειτουργία ασφαλούς κατάργησης USB, ενδέχεται να αλλοιωθούν ή να χαθούν τα δεδομένα στη συσκευή USB. -- Μπορείτε να επιδιορθώσετε ή να διαμορφώσετε μια συσκευή USB στον επιτραπέζιο υπολογιστή σας. (Μόνο στο λειτουργικό σύστημα MS-Windows) MPEG4 : Υποστηρίζει έως GMC 1-Σημείο παραμόρφωσης. -- H.264 : Υποστηρίζει έως και BP/MP/HP Level WMV : Υποστηρίζεται V9, VC1 SP/MP/AP L3. -- MPEG1 : Δεν υποστηρίζεται D-picture. -- MPEG2 : Υποστηρίζεται έως και Hight Profile High Level 오후 8:18:44\n12 Έναρξη χρήσης AVCHD (Advanced Video Codec High Definition) Αυτή η συσκευή αναπαραγωγής μπορεί να αναπαράγει δίσκους μορφής AVCHD. Οι δίσκοι αυτοί κανονικά εγγράφονται και χρησιμοποιούνται σε βιντεοκάμερες. Η μορφή AVCHD είναι μια μορφή ψηφιακού βίντεο High Definition για κάμερες. Η μορφή MPEG-4 AVC/H.264 συμπιέζει τις εικόνες με μεγαλύτερη αποτελεσματικότητα από τη συμβατική μορφή συμπίεσης εικόνας. Ορισμένοι δίσκοι AVCHD χρησιμοποιούν τη μορφή "x.v.color". Αυτή η συσκευή αναπαραγωγής μπορεί να αναπαράγει δίσκους AVCHD που χρησιμοποιούν τη μορφή "x.v.color". Η ονομασία "x.v.color" είναι εμπορικό σήμα της Sony Corporation. Η ονομασία "AVCHD" και το λογότυπο AVCHD είναι εμπορικά σήματα της Matsushita Electronic Industrial Co., Ltd. και της Sony Corporation. ΣΗΜΕΙΩΣΗ \_\_ Ορισμένοι δίσκοι μορφής AVCHD ενδέχεται να μην αναπαράγονται, ανάλογα με τις συνθήκες εγγραφής. Οι δίσκοι μορφής AVCHD πρέπει να έχουν οριστικοποιηθεί. \_\_ Η μορφή "x.v.color" προσφέρει ένα μεγαλύτερο εύρος χρωμάτων από τους κανονικούς δίσκους DVD βιντεοκάμερας. Πρόσθετα εξαρτήματα Βεβαιωθείτε ότι παρέχονται τα παρακάτω πρόσθετα εξαρτήματα. Μπαταρίες για το τηλεχειριστήριο (μέγεθος AAA) Προσαρμογέας SOURCE VOL VOL + VOL + VOL SAMSUNG TV DISC MENU TITLE MENU 0 POPUP HOME SMART HOME REPEAT HUB TOOLS INFO RETURN EXIT A BONUS VIEW PANDORA Εγχειρίδιο χρήσης B C DIGITAL SUBTITLE AUDIO SUBTITLE D FULL SCREEN INPUT Τηλεχειριστήριο 12 Ελληνικά 02235N-BD-ES6000,6000E-EN-EL.indd 오후 8:18:45\n13 Πρόσοψη ΑΙΣΘΗΤΗΡΑΣ ΤΗΛΕΧΕΙΡΙΣΤΗΡΙΟΥ ΣΗΜΕΙΩΣΗ ΥΠΟΔΟΧΗ ΔΙΣΚΟΥ ΚΟΥΜΠΙ ΕΞΑΓΩΓΗΣ Έναρξη χρήσης ΚΟΥΜΠΙ ΛΕΙΤΟΥΡΓΙΑΣ ΚΟΥΜΠΙ ΑΝΑΠΑΡΑΓΩΓΗΣ/ΠΑΥΣΗΣ 02 ΚΟΥΜΠΙ ΔΙΑΚΟΠΗΣ ΕΝΔΕΙΚΤΙΚΗ ΛΥΧΝΙΑ ΑΝΑΜΟΝΗΣ \_\_ Όταν η συσκευή αναπαραγωγής προβάλλει το μενού δίσκου Blu-ray Disc, δεν μπορείτε να αρχίσετε την ταινία πατώντας το κουμπί αναπαραγωγής στη συσκευή αναπαραγωγής ή στο τηλεχειριστήριο. Για να αναπαράγετε την ταινία, πρέπει να επιλέξετε Αναπαραγωγή ταινίας ή Έναρξη στο μενού δίσκου και, στη συνέχεια, να πατήσετε το κουμπί v. \_\_ Ανάβει όταν η συσκευή αναπαραγωγής βρίσκεται σε τρόπο λειτουργίας αναμονής και αναβοσβήνει ενόσω λαμβάνεται σήμα από τον αισθητήρα του τηλεχειριστηρίου. Πίσω όψη USB HOST DC 12 V 2A LAN HDMI OUT DIGITAL AUDIO OUT ΣΗΜΕΙΩΣΗ \_\_ Για να αναβαθμίσετε το λογισμικό της συσκευής αναπαραγωγής μέσω της υποδοχής USB Host, θα πρέπει να χρησιμοποιήσετε μια μονάδα μνήμης USB. Ελληνικά 02235N-BD-ES6000,6000E-EN-EL.indd 오후 8:18:45\n14 Έναρξη χρήσης Τηλεχειριστήριο Γνωριμία με το τηλεχειριστήριο Μετά από τη ρύθμιση, σας επιτρέπει να καθορίσετε την πηγή εισόδου στην τηλεόραση. (Αυτό το κουμπί είναι διαθέσιμο μόνο στις τηλεοράσεις samsung). SOURCE Ενεργοποίηση και απενεργοποίηση της συσκευής αναπαραγωγής. Πατήστε για εξαγωγή ενός δίσκου. Πατήστε τα αριθμητικά κουμπιά για να κάνετε επιλογές. Χρησιμοποιείται για είσοδο στο μενού δίσκου. Πατήστε για παράλειψη προς τα πίσω ή προς τα εμπρός. Πατήστε για διακοπή της αναπαραγωγής ενός δίσκου. Πατήστε για να χρησιμοποιήσετε το Smart Hub. Πατήστε για να μεταβείτε στο αρχικό μενού. VOL VOL + VOL + VOL SAMSUNG TV DISC MENU Αυτά τα κουμπιά χρησιμοποιούνται τόσο για τα μενού της συσκευής αναπαραγωγής όσο και για αρκετές λειτουργίες των δίσκων Blu-ray Disc. Πατήστε για να χρησιμοποιήσετε τη λειτουργία BONUSVIEW. 0 POPUP Χρησιμοποιείται για είσοδο στο αναδυόμενο μενού/μενού τίτλου. Πατήστε για αναζήτηση προς τα πίσω ή προς τα εμπρός. Πατήστε για παύση της αναπαραγωγής ενός δίσκου. HOME SMART HOME REPEAT HUB TOOLS INFO RETURN A BONUS VIEW PANDORA EXIT B C DIGITAL SUBTITLE AUDIO SUBTITLE Πατήστε για αναπαραγωγή ενός δίσκου. Πατήστε για να χρησιμοποιήσετε τη λειτουργία επανάληψης. Χρησιμοποιείται για την προβολή των πληροφοριών αναπαραγωγής. Χρησιμοποιείται για επιλογή στοιχείων μενού και αλλαγή των τιμών ενός μενού. Πατήστε για να εξέλθετε από το μενού. D FULL SCREEN INPUT Πατήστε για να χρησιμοποιήσετε τη λειτουργία πλήρους οθόνης. Πατήστε για να αλλάξετε τη γλώσσα υποτίτλων του δίσκου Blu-ray Disc/DVD. Χρησιμοποιείται για πρόσβαση σε διάφορες λειτουργίες ήχου σε έναν δίσκο. Τοποθέτηση μπαταριών Ρύθμιση της έντασης ήχου της τηλεόρασης. (Αυτό το κουμπί είναι διαθέσιμο μόνο στις τηλεοράσεις samsung.) 9 TITLE MENU Πατήστε για να χρησιμοποιήσετε το μενού Εργαλεία. Επιστροφή στο προηγούμενο μενού. Ενεργοποιήστε και απενεργοποιήστε την τηλεόραση. (Αυτό το κουμπί είναι διαθέσιμο μόνο στις τηλεοράσεις samsung). ΣΗΜΕΙΩΣΗ \_\_ Αν το τηλεχειριστήριο δεν λειτουργεί σωστά: -- Ελέγξτε την πολικότητα +/ των μπαταριών. -- Ελέγξτε μήπως έχουν εξαντληθεί οι μπαταρίες. -- Ελέγξτε μήπως υπάρχουν εμπόδια μπροστά από τον αισθητήρα του τηλεχειριστηρίου. -- Ελέγξτε μήπως υπάρχει κοντά ένας αναμμένος λαμπτήρας φθορισμού. ΠΡΟΣΟXH \_\_ Απορρίπτετε τις μπαταρίες σύμφωνα με τους τοπικούς κανονισμούς προστασίας του περιβάλλοντος. Μην τις απορρίπτετε μαζί με τα οικιακά απορρίμματα. 14 Ελληνικά 02235N-BD-ES6000,6000E-EN-EL.indd 오후 8:18:46\n15 Συνδέσεις Σύνδεση σε τηλεόραση 03 Συνδέσεις Χρησιμοποιώντας ένα καλώδιο HDMI (δεν παρέχεται) συνδέστε την υποδοχή HDMI OUT στο πίσω μέρος της συσκευής αναπαραγωγής με την υποδοχή HDMI IN της τηλεόρασης. -- Μη συνδέετε το καλώδιο ρεύματος στην πρίζα τοίχου, μέχρι να πραγματοποιήσετε όλες τις υπόλοιπες συνδέσεις. -- Όταν αλλάζετε τις συνδέσεις, απενεργοποιήστε όλες τις συσκευές προτού ξεκινήσετε. Ήχος/ Βίντεο ΣΗΜΕΙΩΣΗ \_\_ Αν χρησιμοποιήσετε ένα καλώδιο HDMI σε DVI για να συνδέσετε τη συσκευή προβολής σας, πρέπει επίσης να συνδέσετε την υποδοχή Digital Audio Out στη συσκευή αναπαραγωγής με ένα ηχοσύστημα για να ακούγεται ήχος. \_\_ Τα καλώδια HDMI μεταφέρουν ψηφιακό σήμα βίντεο/ήχου, οπότε δεν χρειάζεται να συνδέσετε ένα καλώδιο ήχου. \_\_ Ανάλογα με την τηλεόραση, ορισμένες αναλύσεις εξόδου HDMI ενδέχεται να μη λειτουργούν. Ανατρέξτε στο εγχειρίδιο χρήσης της τηλεόρασής σας. \_\_ Όταν συνδέετε τη συσκευή αναπαραγωγής στην τηλεόρασή σας για πρώτη φορά ή σε μια νέα τηλεόραση χρησιμοποιώντας ένα καλώδιο HDMI, η ανάλυση εξόδου HDMI ρυθμίζεται αυτόματα από τη συσκευή αναπαραγωγής στην υψηλότερη τιμή που υποστηρίζεται από την τηλεόραση. \_\_ Τα καλώδια HDMI μεγάλου μήκους ενδέχεται να προκαλέσουν την εμφάνιση θορύβου στην οθόνη. Αν συμβεί κάτι τέτοιο, απενεργοποιήστε το Πλούσιο χρώμα HDMI από το αντίστοιχο μενού. \_\_ Για προβολή βίντεο σε τρόπο λειτουργίας εξόδου σήματος HDMI 720p, 1080i ή 1080p, πρέπει να χρησιμοποιήσετε ένα καλώδιο HDMI υψηλής ταχύτητας (κατηγορίας 2). \_\_ Η έξοδος HDMI μεταφέρει μόνο καθαρό ψηφιακό σήμα στην τηλεόραση. Αν η τηλεόρασή σας δεν υποστηρίζει HDCP (High-bandwidth Digital Content Protection), εμφανίζεται θόρυβος στην οθόνη. Ελληνικά 02235N-BD-ES6000,6000E-EN-EL.indd 오후 8:18:46


Πόσες ημέρες μετά το άνοιγμα της φιάλης μπορεί να διατηρηθεί ένα κρασί; | oinos\nΒΡΙΣΚΕΤΕ ΕΔΩ : oinos » Διαφορα » Πόσες ημέρες μετά το άνοιγμα της φιάλης μπορεί να διατηρηθεί ένα κρασί;\nΠόσες ημέρες μετά το άνοιγμα της φιάλης μπορεί να διατηρηθεί ένα κρασί;\nΓια τους λάτρεις του κρασιού που αναρωτιούνται αν είναι ασφαλές να αποθηκεύσουν το αγαπημένο τους κρασί για να το απολαύσουν κάποια στιγμή στο μέλλον, πρέπει να θυμίσουμε ότι μόνο ένα μικρό ποσοστό καλών κρασιών ωφελείται από την μακροχρόνια παλαίωση. Τα περισσότερα κρασιά είναι φτιαγμένα έτσι ώστε να καταναλώνονται φρέσκα ή μόλις λίγα χρόνια αφού βγουν στην αγορά. Τι γίνεται όμως αφότου ανοίξουμε ένα μπουκάλι κρασί; Μέσα σε πόσες μέρες πρέπει να καταναλωθεί;\nΓια να μην ανησυχείτε ότι το κρασί που έχετε αποθηκευμένο σπίτι σας θα χαλάσει, πρέπει να προσέχετε κάποιες μικρές λεπτομέρειες.\nΑ) Πόσες μέρες μπορεί να είναι καλό ένα κόκκινο κρασί πριν χαλάσει;\nΈνας βασικός λόγος που χαλάνε τα κόκκινα κρασιά είναι η οξείδωση. Η υπερβολική έκθεση στο οξυγόνο οξειδώνει το κρασί. Αν ανοίξουμε τη φιάλη και φροντίσουμε σωστά ένα κρασί, μπορεί να διατηρηθεί για κάποιες ημέρες. Βέβαια, αυτό εξαρτάται και από άλλους παράγοντες. Για παράδειγμα την ποικιλία ή την σοδειά του. Το Pinot Noir π.χ. είναι ένα από τα πιο "εύθραυστα" κρασιά, όσον αφορά στην οξείδωση. Τα κρασιά χωρίς θειώδη είναι επίσης ευαίσθητα. Το ίδιο και τα Grenache, Sangiovese, Zinfandel και Nebbiolo. Από την άλλη, τα κρασιά που έχουν παλαιώσει 8-10 χρόνια είναι πιο ανθεκτικά.\nΒ) Πόσες μέρες μπορεί να είναι καλό ένα λευκό κρασί πριν χαλάσει;\nΟι γεύσεις φρέσκων φρούτων που είναι χαρακτηριστικό του λευκού οίνου εξαρτώνται από τη φρεσκάδα, η οποία γρήγορα εξασθενεί μετά το άνοιγμα της φιάλης. Οι ειδικοί συμφωνούν ότι το καλύτερο χρονικό πλαίσιο για το πόσιμο λευκό κρασί είναι μία έως τρεις ημέρες μετά το άνοιγμα-φυσικά πάντα με σωστή συντήρηση από την ώρα του ανοίγματος-. Τα βαρύτερα κρασιά, όπως το Chardonnay, γενικά διαρκούν περισσότερο από ότι το Sauvignon Blanc ή το Riesling.\nΑν αποθηκεύσετε σωστά το κρασί σας, αυξάνεται την διάρκεια ζωής του. Σε προηγούμενο ποστ είχαμε αναφερθεί σε αυτό:\nΥπάρχουν βέβαια κάποια σημάδια που σας προειδοποιούν ότι το κρασί έχει χαλάσει. Δείτε τα εδώ:\nΓια περισσότερες πληροφορίες, διαβάστε κι αυτό:\nΑναρτήθηκε Πέμπτη, 1 Ιούνιος 2017, 11:41. Κατηγορία Διαφορα\n« Rapsani old vines 2013 Dougos\nΔείτε την Κυριακή 4 Ιουνίου το νέο επεισόδιο του «Γεύσεις και Οίνος» »


Όλα τα μυστικά για τέλειο κοντοσούβλι - Γαστρονομία - Γνώμες | γαστρονόμος\nΤο ελάχιστο πάχος των κομματιών που προορίζονται για κοντοσούβλι είναι 3 - 4 εκ. Τα λεπτότερα κομμάτια, ιδιαίτερα σε άπαχα κρεατικά όπως το μοσχάρι, θα στεγνώσουν και θα γίνουν δυσάρεστα σκληρά. Ιδανικό μέγεθος για κοντοσούβλι είναι κομμάτια σχετικά τετραγωνισμένα (όσο γίνεται), με διαστάσεις περίπου 8 x 8 εκ. Το μοσχάρι μπορεί να κοπεί και σε μεγαλύτερα κομμάτια.\nΗ ιδανική διάρκεια του μαριναρίσματος των κρεατικών για κοντοσούβλι είναι από από 24 έως 36 ώρες, εκτός αν πρόκειται για κοτόπουλο, που του αρκούν 10 - 12 ώρες. Σε αυτόν το χρόνο, τα κρεατικά νοστιμίζουν, γίνονται πιο αφράτα και πιο ζουμερά. Στο μείγμα της μαρινάδας είναι σχεδόν απαραίτητη η παρουσία όξινων υλικών (κυρίως κρασί, χυμός λεμονιού και πορτοκαλιού, ξίδι, γιαούρτι, ντομάτα -όταν είναι στην εποχή της- ακόμη και κρεμμύδια), γιατί είναι υλικά που μαλακώνουν κάπως τις ίνες του κρέατος.


3M™ Wetordry™ Ντουκόχαρτο Imperial 401Q 138 mm x230 mm\nΚΟΚΚΟΣ label-check 2000 2500\nΓια εφαρμογές λείανσης που απαιτούν λεπτό κόκκο και απαλό άγγιγμα, όπως υγρή τριβή αμαξώματος αυτοκινήτου και φινίρισμα βαφής, χρησιμοποιήστε το 3M™ Wetordry™ Λειαντικό Φύλλο 401Q .\nΣυνδυάζοντας το ανθεκτικό αδιάβροχο χάρτινο υπόστρωμα βάρους A και το ταχείας κοπής ορυκτό καρβίδιο του πυριτίου, το λειαντικό φύλλο μας προσφέρει ομοιόμορφες επιφάνειες, οι οποίες γυαλίζονται ευκολότερα.\nΤο καρβίδιο του πυριτίου είναι ένα εξαιρετικά σκληρό ορυκτό, που κόβει πολύ γρήγορα. Οι αιχμηρές ακμές του θρυμματίζονται εύκολα.\nΤο αποτέλεσμα είναι ότι νέες αιχμηρές ακμές βγαίνουν στην επιφάνεια και εξασφαλίζεται ομαλό και επαγγελματικού επιπέδου φινίρισμα.\nΤο γυαλόχαρτό μας χρησιμοποιείται υγρό ή στεγνό σε χρώμα, αστάρι, εποξικά και μέταλλο.\nΕφαρμόστε υγρή τριβή για την ελαχιστοποίηση της σκόνης και του στομώματος των κοπτικών ακμών σε ελαφρότερες εφαρμογές, όπως φινίρισμα και προετοιμασία χρωμάτων.


Ιταλία > Κεφαλονιά >\nΑκτοπλοϊκά Εισιτήρια Κεφαλονιά – Ιταλία\nΣτην ιστοσελίδα μας greeceferryticket.com θα σας δώσουμε όλες τις πληροφορίες για τα ακτοπλοϊκά εισιτήρια από την Κεφαλονιά για Ιταλία. Προμηθευθείτε εισιτήρια πλοίων από την Κεφαλονιά και δείτε τις εταιρείες και τα πλοία που αναχωρούν από το λιμάνι της Κεφαλονιάς.\nΕνημερωθείτε για όλα τα ακτοπλοϊκά δρομολόγια της Κεφαλονιάς και σχεδιάστε το ταξίδι σας. Μέσα από το online σύστημα μας βλέπετε τιμές εισιτηρίων και κάνετε εύκολα και γρήγορα κρατήσεις ακτοπλοϊκών εισιτηρίων από την Κεφαλονιά .\nΕξασφαλίστε τα πιο φθηνά εισιτήρια από την Κεφαλονιά μέσα από τις προσφορές μας για την Κεφαλονιά .Πριν ξεκινήσετε δείτε πληροφορίες για το λιμάνι της Κεφαλονιάς και καλό σας ταξίδι στην Ελλάδα ή την Ιταλία .\nΑκτοπλοϊκά Δρομολόγια Κεφαλονιά-Ιταλία\nΕισιτήρια πλοίων Κεφαλονιά-Ιταλία\nΚρατήσεις Ακτοπλοϊκών Εισιτηρίων Κεφαλονιά-Ιταλία\nΛιμάνι Κεφαλονιάς πληροφορίες\nΠροσφορές Ακτοπλοϊκά Κεφαλονιά-Ιταλία


Άσαντ: η Συρία θ΄αντισταθεί σε νέα τούρκικη εισβολή στη Συρία! - ΤΟ ΒΗΜΑ ΤΗΣ ΒΟΧΑΣ\nHome / ΕΙΠΑΝ / ΚΟΣΜΟΣ / Άσαντ: η Συρία θ΄αντισταθεί σε νέα τούρκικη εισβολή στη Συρία!\nΆσαντ: η Συρία θ΄αντισταθεί σε νέα τούρκικη εισβολή στη Συρία!\nby ΤΟ ΒΗΜΑ ΤΗΣ ΒΟΧΑΣ on Ιουνίου 11, 2022 in ΕΙΠΑΝ, ΚΟΣΜΟΣ\nΗ συριακή κυβέρνηση θα αντισταθεί σε οποιαδήποτε νέα διασυνοριακή επιχείρηση του τουρκικού στρατού στη Συρία, δήλωσε ο πρόεδρος Μπασάρ αλ Άσαντ σε συνέντευξή του στο Russia Today (RT), την Πέμπτη.\nΗ Τουρκία απείλησε πρόσφατα να ξεκινήσει μια νέα διασυνοριακή επιχείρηση για τον «καθαρισμό» του Ταλ Ριφάατ και της Μανμπίτζ της Συρίας.\n«Είναι στο ίδιο πλαίσιο. Εάν γίνει εισβολή, θα υπάρξει κατ’ αρχήν λαϊκή αντίσταση. Φυσικά, ο συριακός στρατός δεν αναπτύσσεται σε όλο το συριακό έδαφος, αλλά στις περιοχές όπου αναπτύσσεται και όταν οι συνθήκες επιτρέπουν την άμεση στρατιωτική αντιπαράθεση, δεν θα διστάσουμε», είπε ο Άσαντ.\n«Αυτό συνέβη πριν από δυόμισι χρόνια, όταν υπήρξε σύγκρουση μεταξύ του συριακού και του τουρκικού στρατού και ο συριακός στρατός κατέστρεψε ορισμένους τουρκικούς στόχους που είχαν μετακινηθεί σε συριακά εδάφη», πρόσθεσε. «Το ίδιο θα συμβεί ξανά όσο το επιτρέπουν οι στρατιωτικές δυνατότητες».\nΟ Άσαντ είπε ότι η κυβέρνησή του θέλει να «απελευθερώσει» περιοχές που «κατέχονται από τους Τούρκους».\nΗ Ρωσία και οι ΗΠΑ έχουν προειδοποιήσει την Άγκυρα να μην ξεκινήσει νέα στρατιωτική επιχείρηση στη βόρεια Συρία.\nΤην Τρίτη, η (SDF) δήλωσε ότι είναι έτοιμη να «συντονιστεί με τις δυνάμεις της κυβέρνησης της Δαμασκού για να αποτρέψει οποιαδήποτε πιθανή τουρκική επίθεση και να προστατεύσει τα συριακά εδάφη».\nΤον Οκτώβριο του 2019, οι συριακές κυβερνητικές δυνάμεις εισήλθαν στο Ταλ Ταμρ και σε άλλες πόλεις στο πλαίσιο συμφωνίας με την υποστήριξη της Ρωσίας με τους SDF μετά από τουρκική επίθεση στην περιοχή.\nΥπάρχουν επίσης συριακές κυβερνητικές δυνάμεις που εδρεύουν στο Manbij και το Tal Rifaat.kurdistan24\nΟ Σύρος πρόεδρος Μπασάρ αλ Άσαντ εξήγησε σε συνέντευξή του στο RT Arabic ότι στηρίζει τη Ρωσία γιατί αποκαθιστά τη χαμένη ισορροπία στη διεθνή σκηνή, η οποία ωφελεί τα μικρά κράτη. ”Έτσι, μπορούμε να δούμε τη Ρωσία από δύο οπτικές γωνίες. Το πρώτο είναι αυτό ενός συμμάχου: εάν ο σύμμαχός μας θριαμβεύσει στη μάχη ή εάν η πολιτική του θέση ενισχυθεί στη διεθνή σκηνή, τότε αυτό είναι μια νίκη και για εμάς. Από μια δεύτερη προοπτική, η ισχύς της Ρωσίας αποτελεί σήμερα μια αποκατάσταση –αν και μερική, της διεθνούς ισορροπίας. Αυτή η επανεξισορρόπηση που βλέπουμε, θα επηρεάσει μικρότερες χώρες, συμπεριλαμβανομένης της Συρίας. Αυτή είναι η στρατηγική μου άποψη – η ουσία, χωρίς να υπεισέλθω σε άλλες νομικές πτυχές.”.\nΠρόεδρος Άσαντ: Πρώτον, η χρήση του δολαρίου δεν είναι εκβιασμός, είναι ληστεία επειδή, μετά τον Δεύτερο Παγκόσμιο Πόλεμο, οι Αμερικανοί υποσχέθηκαν ότι το δολάριο θα αντικατόπτριζε το απόθεμα χρυσού. Στις αρχές της δεκαετίας του 1970, επί διακυβέρνησης Νίξον, οι Ηνωμένες Πολιτείες αποφάσισαν να εγκαταλείψουν το Gold Standard, διαχωρίζοντας το δολάριο από τον χρυσό, και κατά συνέπεια, έγινε ένα άχρηστο κομμάτι χαρτί. Αλλά στην πραγματικότητα, οι Ηνωμένες Πολιτείες εξακολουθούν να συναλλάσσονται σε όλο τον κόσμο χρησιμοποιώντας αυτό το άχρηστο κομμάτι χαρτί. Αυτό είναι ληστεία και ισχύει για όλο τον κόσμο. Πρόσφατα, οι ΗΠΑ αύξησαν τα επιτόκια, και ως συνέπεια η αξία όλων των άλλων νομισμάτων έπεσε, επηρεάζοντας τις οικονομικά ασθενέστερες χώρες.\nΝαι, είναι εργαλείο κυρώσεων. Εφόσον το δολάριο είναι παγκόσμιο νόμισμα και συνεχίζει να διακανονίζεται μέσω των τραπεζών των ΗΠΑ ή αυτού που ονομάζεται Αμερικανική Ομοσπονδιακή Τράπεζα, είστε υπό την εξουσία αυτού του δολαρίου. και ως εκ τούτου, το μέλλον σας ως πολιτεία, χώρα ή κοινωνία, ως οικονομία βρίσκεται στο έλεος των Ηνωμένων Πολιτειών.Είναι ένα κεντρικό μέρος του αποκλεισμού, και χωρίς αυτό (το δολάριο) η Αμερική δεν θα ήταν καθόλου υπερδύναμη.\nΌσο για τις κυρώσεις, ανεξάρτητα από το δολάριο, φυσικά, είναι η ίδια νοοτροπία: μια νοοτροπία ηγεμονίας, αποικιοκρατίας και αλαζονείας. Εξακολουθούν να πιστεύουν ότι η κατάσταση είναι όπως ήταν πριν από αρκετές δεκαετίες και ότι η Δύση ελέγχει όλα όσα χρειάζεται ο κόσμος.\nΣήμερα, ο κόσμος έχει αλλάξει. υπάρχει η Ρωσία, η Κίνα και πολλές άλλες ανερχόμενες χώρες….Κάθε χώρα μπορεί πλέον να εξασφαλίσει τις βασικές απαιτήσεις βιοπορισμού και ανάπτυξης χωρίς την αμερικανική άδεια.\nΗ Δύση παρουσιάζει μια αφήγηση ότι τα σημερινά προβλήματα είναι αποτέλεσμα του πολέμου της Ουκρανίας και πιο συγκεκριμένα της ρωσικής πολιτικής. Η πραγματικότητα, όμως, είναι διαφορετική. Ορισμένες από τις εθνικές προκλήσεις οφείλονται σε εσωτερικά οικονομικά σχέδια και όχι μόνο σε εξωτερικούς παράγοντες. Επομένως, είναι σημαντικό να γίνει διάκριση μεταξύ των προκλήσεων που προκύπτουν ως αποτέλεσμα του πολέμου, των κυρώσεων, ως αποτέλεσμα κυβερνητικών σχεδίων ή ως αποτέλεσμα του γενικού οικονομικού περιβάλλοντος, που μπορεί να οφείλονται σε πολιτικές εταιρειών ή συνήθειες των πολιτών. Όλα αυτά επηρεάζουν την οικονομική κατάσταση τόσο θετικά όσο και αρνητικά……..\nΌσο υπάρχουν άνθρωποι που λειτουργούν ως πράκτορες, ο κατακτητής θα παραμένει ισχυρός. Έτσι πρώτα, αυτοί οι παράγοντες θα πρέπει να καθαριστούν. Θα πρέπει να αποδυναμωθούν και τότε ο κατακτητής θα φύγει αυτόματα γιατί θα αυξηθεί η λαϊκή αντίσταση εναντίον τους. Η λύση λοιπόν για να αντιμετωπίσεις οποιαδήποτε εισβολή, ιδιαίτερα όταν δεν έχεις τις απαραίτητες στρατιωτικές δυνατότητες, είναι η λαϊκή αντίσταση.\nΤι γίνεται με το Idlib, ποιο είναι το όραμά σας για την κατάσταση εκεί;\nΠρόεδρος Άσαντ: Όπως κάθε κατεχόμενο έδαφος, υπόκειται στα στρατιωτικά και πολιτικά σχέδια της Συρίας για απελευθέρωση. Δεν υπάρχει καμία αμφιβολία για αυτό. κάθε έδαφος που καταλαμβάνεται από τους Τούρκους ή από τους τρομοκράτες θα ελευθερωθεί εν καιρώ.\nΚαι κάτι πολύ σημαντικό το μέγα διακύβευμα στο ουκρανικό για Άσαντ:\nΣήμερα, αυτό που είναι πιο σημαντικό κι από τα στρατιωτικά αποτελέσματα, ή τουλάχιστον αυτό που είναι εξίσου σημαντικό για να μην υπερβάλλουμε, είναι τα οικονομικά αποτελέσματα αυτού του πολέμου, ιδιαίτερα η κατάσταση του δολαρίου. Εάν το δολάριο συνεχίσει να κυβερνά την παγκόσμια οικονομία, τίποτα δεν θα αλλάξει, ανεξάρτητα από τα αποτελέσματα του πολέμου.\n–Η Τουρκία έδωσε στο PKK 72 ώρες για να εκκενώσει τη Manbij και το Tel-Rıfat.


Παιδεία / Τρεις μαθητές ανέστησαν μια σχολική βιβλιοθήκη | Αυγή\nΜε πολλή προσωπική εργασία έτριψαν, έβαψαν τοίχους, καθάρισαν τα μωσαϊκά και έπειτα από μια δεκαετία ξανάδωσαν στους συμμαθητές τους ένα καταφύγιο γνώσης\nΕμπνευσμένοι μαθητές, εμπνευσμένοι δάσκαλοι, οι μόνοι γόνιμοι σπόροι στην ξηρασία του εκπαιδευτικού συστήματος. Η Άννα-Μαρία, ο Βασίλης και η Γιώτα, τρεις 16χρονοι μαθητές της Β΄ Λυκείου του 7ου ΓΕΛ της Νέας Σμύρνης, με τη συνδρομή της φιλολόγου τους Μιχαλίτσας Ρούσση ξαναζωντάνεψαν τη βιβλιοθήκη του σχολείου τους, που επί δέκα χρόνια ήταν αποθήκη.\nΗ πόρτα παρέμεινε κλειστή δεκαετίες -στα χρόνια της οικονομικής κρίσης και των Μνημονίων-, τα βιβλία πεταμένα στο πάτωμα, άλλα πνιγμένα στη σκόνη και στις αράχνες, ό,τι αντικείμενο περίσσευε αποθηκευόταν ανάμεσα σε ποιητές, συγγραφείς, επιστήμονες και… ηλεκτρικές κουζίνες, η βρομιά, η μούχλα και η εγκατάλειψη είχαν καταλάβει τον χώρο που τώρα δεν έχει σε τίποτα να ζηλέψει από μια οργανωμένη βιβλιοθήκη.\nΑδιάφοροι αρκετοί καθηγητές και πολύ περισσότεροι μαθητές, οι οποίοι, κυνηγώντας ασθμαίνοντας το ωρολόγιο πρόγραμμα του υπουργείου Παιδείας, δεν νοιάστηκαν για να δουν τι κρύβεται πίσω από την κλειδωμένη πόρτα. Κι όμως, η αγάπη τριών και μόνο μαθητών για τα βιβλία και η αγωνία τους να δημιουργήσουν το δικό τους «καταφύγιο» για τα διαλείμματα, ένα καταφύγιο δημιουργικής γνώσης κόντρα στο σχολικό οικοδόμημα της αποστειρωμένης γνώσης και της αποστήθισης, έκανε το θαύμα.\nΜέσα σε ενάμιση μήνα η Γιώτα, η Άννα-Μαρία και ο Βασίλης με προσωπική εργασία «ανάστησαν» τη βιβλιοθήκη. Ελάχιστοι πίστευαν ότι θα τα καταφέρουν, αλλά τους εμπιστεύτηκαν. Πριν να αρχίσει η πρώτη ώρα, στα διαλείμματα, στα κενά, μετά το εξάωρο πήξιμο, δυο μέρες άδεια από τα μαθήματα, σήκωσαν τα μανίκια και έκαναν αυτό που σε μια οργανωμένη Πολιτεία θα έκανε ένα οργανωμένο συνεργείο. Βρήκαν χάρτινες κούτες από την πλατεία της Νέας Σμύρνης και τοποθέτησαν μέσα ανά κατηγορία, φροντισμένα πια τα μέχρι πρότινος παρατημένα βιβλία που ξεπερνούν τους 550 τίτλους.\nΣαν τα παιδικά τους παιχνίδια. Πέταξαν τα σκουπίδια, μετακίνησαν τα έπιπλα, κατέβασαν κουρτίνες, έτριψαν, στόκαραν, έβαψαν τοίχους, καθάρισαν τα μωσαϊκά, δημιούργησαν έναν χώρο για να «αναπνέουν» βιβλία, συγγραφείς και φιλομαθείς μαθητές και καθηγητές. Αναζήτησαν άλλα εργατικά χέρια, μα δεν βρήκαν. Αυτό δεν τους απογοήτευσε, ούτε ότι κάποιοι συμμαθητές τους είδαν πίσω από αυτή την πρωτοβουλία διάθεση να χάσουν μαθήματα. Εξάλλου, όλοι τους είναι καλοί μαθητές. Δεν τους απογοήτευσε ούτε η ανύπαρκτη χρηματοδότηση από την Πολιτεία - 30 ευρώ από τον σχολικό προγραμματισμό!\nΕπαινετική η κίνηση των καθηγητών, που από την τσέπη τους πλήρωσαν μπογιές, χρώματα και ό,τι χρειάστηκαν οι μικροί εργάτες-μαθητές. Βρήκαν χρόνο. Αν και τους «κυνηγούν» η ύλη, η Τράπεζα Θεμάτων, η εντατικοποίηση, τα φροντιστήρια. Πάνω στα πρόσωπά τους είναι ζωγραφισμένη η ικανοποίηση γιατί βρήκαν θέση, όπως μας εξομολογήθηκαν, η τέχνη και ο πολιτισμός μέσα στο σχολείο. Και η αιτία είναι οι ίδιοι.\nΧάρισαν βιβλία και στο Δημοτικό\nΌσα παιδικά βιβλία ανακάλυψαν στην αναβίωση της βιβλιοθήκης τα χάρισαν στο 6ο Δημοτικό Σχολείο της Νέας Σμύρνης, γιατί η δική τους βιβλιοθήκη είναι νεανική. Επί μία εβδομάδα κατέγραφαν τίτλους σε ένα τετράδιο-κόσμημα, που κατέχει θέση αρχείου και για τους μελλοντικούς βιβλιοθηκονόμους. Τοποθέτησαν τα βιβλία ανά κατηγορία σε τρία έπιπλα (ελληνική και ξένη λογοτεχνία, επιστήμη, αρχαία ελληνική γραμματεία, ποίηση, περιβάλλον, αθλητισμός, θεολογία), κρέμασαν αφίσες με ποιητές στον τοίχο και τοποθέτησαν τρία ξύλινα τραπεζάκια για να ξεφυλλίζουν τα βιβλία οι ίδιοι και οι συμμαθητές τους.\nΕπόμενο βήμα, η δημιουργία λέσχης ανάγνωσης\nΤώρα που όλα τελείωσαν, θαυμάζουν τα κατορθώματά τους και λένε με περηφάνια πως έδωσαν την ψυχή τους. Περνούν ώρες μέσα στη βιβλιοθήκη. Οι στόχοι τους από Σεπτέμβρη: να μοιραστούν αυτή τη χαρά τους με άλλους συμμαθητές οργανώνοντας λέσχη ανάγνωσης, προσκαλώντας συγγραφείς και ποιητές στη βιβλιοθήκη τους και καλώντας τους συμμαθητές τους να συμπληρώσουν ένα ερωτηματολόγιο με τα ενδιαφέροντά τους προκειμένου να τους υποδείξουν προς δανεισμό βιβλία από τη βιβλιοθήκη τους. Πρέπει -λένε και οι τρεις μαθητές- να ανακαλύψουν και οι άλλοι τον μαγικό κόσμο των βιβλίων, τον οποίο δυστυχώς μέσα από την εκπαιδευτική διαδικασία δεν τον ανακαλύπτεις γιατί αυτή την έχουν τροχοδρομήσει σε στερεότυπα και φόρμες.\n«Η βιβλιοθήκη μας είναι ένα ανοιχτό παράθυρο στον πραγματικό κόσμο της γνώσης» λένε η Άννα-Μαρία, ο Βασίλης και η Γιώτα, οι οποίοι μας αποχαιρετούν με χαμόγελο πηγαίνοντας να παραλάβουν βιβλία που τους χάρισε γειτονικό βιβλιοπωλείο της Νέας Σμύρνης. Ευτυχισμένη και η φιλόλογός τους, η κ. Ρούσση, με αυτά τα παιδιά, που έχουν σπίθα μέσα τους για πραγματική γνώση. Και να σκεφτεί κανείς ότι δεν υπάρχει καμία πρόνοια από το υπουργείο Παιδείας για τη δημιουργία βιβλιοθηκών στα σχολεία, ούτε χρόνος από το ωρολόγιο πρόγραμμα για λέσχες ανάγνωσης.\nΚαλό λοιπόν θα ήταν ο υπουργός Μεταφορών Κώστας Αχ. Καραμανλής, όταν ανεβάζει στα social media φωτογραφία του δίπλα σε ένα έπιπλο που χάρισε σε Λύκειο των Σερρών, να μην το βαφτίζει βιβλιοθήκη και να διδάσκεται από το μεράκι και την προσωπική εργασία των μαθητών.